Блог: Янги “Кирзбекистон” давлати – Ўзбекистонга теп-текин реклама...\n16 май 2021, Тошкент вақти: 08:46\n"Кирзбекистон"нинг Твиттердаги саҳифасидан скриншот.\nЭшитдингизми, дунё харитасида “Кирзбекистон” деган янги давлат пайдо бўлди. Хабарим йўқ дейсизми? Ээ, саломат бўлсинлар, шундай воқеадан ғофил қолибсиз-да. Ўша ҳангомани мухтасар сўзлаб берай бўлмаса.\nNew York Times газетаси мухбири Жон Бранч саргузаштталаб спортчи Томми Колдуэлга бағишланган мақоласида Қирғизистонни адашиб “Кирзбекистан” (Kyrzbekistan) деб ёзворди. Ҳамкасблар ва муштарийлар журналистга ўша заҳоти танбеҳ беришди, таҳририят узрхоҳлик қилди.\n(Боёқиш Жон Бранч ҳам тоза тавбасига таянгандир, энди ҳатто киндик қони тўкилган мамлакат номини уч қайта текшириб ёзса, ажаб эмас.)\nЗийрак вебоманлар бўлмаганида журналистнинг хатоси эсдан чиқиб кетиши тайин эди. Лекин тиниб-тинчимаган блоггерлар шундай имкониятни қўлдан чиқарармиди, ана энди кўринг вебистондаги текин томошани!\nБир гуруҳ вебоманлар эран-қаран хаёлий Kyrzbekistan давлатига асос солишди. Бир зумда Твиттер, Фейсбукда янги давлатнинг расмий саҳифаси очилди.\nКўз очиб юмгунча, Кирзбекистоннинг миллий мадҳияси, бинойидек байроғи ижод қилинди, яна-тағин росмана чегаралари чизиб чиқилди.\n(Ажабо, бир ош дамлагундек вақтда давлат тузиш мумкин экан-ку, фаластинликлар ярим асрдан бери сарсон бўлиб юрганини қаранг!)\nИнтернетдаги бекорхўжаларга отнинг қашқасидек таниқли Nation States ўйини сайтида ҳам Кирзбекистоннинг махсус саҳифаси ташкил қилинди.\nҲотамтой блоггерлар журналист Жон Бранчга хаёлий давлатнинг фахрий президенти ёрлиғини қўшқўллаб топширишди.\nХаёлий Кирзбекистон давлатининг “меъмор”лари тарқатган маълумотларга қараганда, мамлакат пойтахти – Бишкент. Давлат раҳбари – Кирзбекбоши. Тузуми – республика. Ўзи дўппидеккина ҳудудни эгаллаган-у, аҳолиси хўб баракали – олти миллион.\nМамлакатда инсон ҳуқуқлари билан боғлиқ муаммонинг ўзи йўқ: аҳоли овоз беришдан бўлак жамики ҳуқуқлардан маҳрум!\nРаият даромадининг 56 фоизини солиқ сифатида ғазнага топширади. Хусусий корхоналар фаолияти тақиқланган, аммо мамлакатда пиццанинг йирик қора бозори бор.\nЁш давлат хорижга электр энергия, жун ва... мўйлов экспорт қилади.\nОдамларнинг от, туя ҳамда қўтосга меҳри баланд.\nУзунқулоқ даракларга қараганда, президент Владимир Путин Кирзбекистондаги русийзабон аҳолининг аҳволидан хавотирда.\nСўнгги жосуслик хабарларига ишонилса, Нурсултон Назарбоевга мушовирлик қилиб чўнтак қаппайтирган Британиянинг собиқ бош вазири Тони Блэр энди Кирзбекбошининг пинжига кирмоқчи.\nХуллас, вебоманларнинг куни туққан: виртуал оламда ўзлари яратган хаёлий давлатга оид ҳазиломуз таъриф-тавсифларни беармон ёзишяпти.\nДарвоқе, New York Times газетаси мухбири Жон Бранчнинг биргина хатосини деб унинг гўрига ғишт қалашга шошмайлик.\nАввало, ҳамма ҳам хатога йўл қўяди. Буёғини сўрасангиз, Ленин ҳам адашган.\n(Ўзимиз ҳам гоҳида Доминикана ва Доминика, Нигер ва Нигерия бошқа-бошқа давлат эканини унутиб қўямиз-ку. Ё нотўғрими?)\nМуҳими, хато вақтида тан олиниб, бартараф этилди-ку!\nҚолаверса, америкалик журналистнинг Қирғизистон ва Ўзбекистонни омухта қилиб янги давлатга асос солиб юборгани айни муддао! Ўзбекистон ва Қирғизистон учун теп-текин реклама! Шу баҳона жуғрофияга тоби йўқ ажнабийлар ҳам Марказий Осиё давлатларини яхшироқ таниб олади энди...


Қозоғистон ўқувчиларга бепул тушлик беришни тўхтатади\n10 май 2021, Тошкент вақти: 00:56\nМаҳаллий матбуотнинг хабар қилишича¸ Қозоғистон ҳукумати сентябрдан бошлаб мактаб ўқувчиларига бепул тушлик беришни тўхтатиб¸ давлат маблағини етимлар ва камбағал оилалар болаларига ëрдам дастурларига сарфлайди.\nАйтилишича¸ ҳозирга қадар Остона ҳукумати мамлакатдаги ҳар бир ўқувчига бепул овқат бериш учун бола бошига кунига 300 тенге¸ ëки 1¸6 АҚШ доллари сарфлаб келган.\nМамлакатда эса¸ расмий статистикага кўра¸ 2014 йилда 2 миллион 600 минг ўқувчи бола қайд этилган.\nФевраль ойида ҳукумат мажлисида мамлакатдаги иқтисодий кризисдан чиқиш йўл-йўриқлари ҳақида гапирган президент Нурсултон Назарбоев мактаблардаги бепул тушликни бекор қилиш ташаббусини қўллаган эди.\nАсосий савдо-иқтисодий шериги Россия бўлган Қозоғистон Россиядаги иқтисодий таназзулдан кучли зарба етган давлатлардан биридир.\nНазарбоев¸ иқтисодий таназзул боис турли илмий лойиҳалар ва дастурларга давлат маблағи ажратишни қисқартириш ҳақида ҳам кўрсатма берган.


Юздаги ўзгаришлар нимадан дарак беради? – "Тасвир" нашриёт уйи\nЮздаги ўзгаришлар нимадан дарак беради?\nҚовоқларнинг шишиши, кўзларнинг қизариши, кўз ости салқиб қолиши шунчаки чарчаш ва уйқусизлик эмас, балки яширин касаллик белгиси бўлиши ҳам мумкин.\nҚошларнинг қалинлашиши (доим шундай бўлган ёки яқинда тез ўса бошлади) ва ҳайз циклидаги муаммолар тухумдонлар фаолиятининг бузилишидан дарак беради.\nСийрак ва ингичка қошлар ҳам гормонал мувозанат бузилишининг белгиси бўлиши мумкин.\nҚошларнинг чакка тарафдан сийраклашиши қалқонсимон безда йод етишмаслиги сабаб юзага келган муаммоларни англатади.\nҚошларнинг қўшилиб кетиши юқори қон босимига мойиллик борлигини билдиради.\nКўз оқи сарғайса…\nКўзларнинг оқи денгиз марваридлари сингари садафдек оппоқ бўлиши лозим.\nКўз оқ пардасининг сарғиш бўлиши жигар касалликлари ва ўт пуфагида тош борлигини, ҳаво ранг бўлиши, организмда кальций етишмаслиги ва бириктирувчи тўқиманинг пайларнинг чўзилиши, суякларнинг чиқиши ва бошқа жароҳатларга олиб келувчи мўртлигини билдиради.\nКонъюнктива, яъни кўзнинг шиллиқ пардаси ёрқин пушти рангда бўлиши керак. Агар унинг ранги оқарган бўлса, демак, организмда кислота ва қолдиқлар ортиқча тўпланиб қолган. Жигар ва буйраклар ички муҳитни зарарсизлантиришга кучи етмаганида шундай бўлади.\nБурун учининг оқариши ошқозон яллиғланишидан далолат беради. Бурун ва пешананинг тўлиқ оқариши артериал қон босимининг тушиб кетганини, аксинча, қизариши эса қон босимининг ошганини англатади.\nБуруннинг юзнинг қолган қисмига кўра қорароқ кўриниши, ёнларида кўк-бинафшаранг томирчаларнинг кўриниб туриши, тери тешикларининг кенгайиши жигардаги муаммоларнинг белгиси бўлиши мумкин. Бунинг бошқа сабаблари иссиқ муолажалар, қайноқ ичимликлар, иссиқ ва аччиқ таомларни кўп истеъмол қилиш ҳисобланади.\nЛаблар бир оз нам, ёрқин пушти рангда бўлиши ва лаб бўёғисиз ҳам ёниб туриши керак.\nЛаб терисининг қуриши, бурчакларининг сарғиш қобиқли ёрилиши ва узоқ битмаслиги оғиз шиллиқ қаватининг кандидози, герпес, гастрит, камқонлик ва қандли диабетда кузатилади. Агар фақат гўштсиз ва ёғсиз таом есангиз, организмга темир моддаси, ёғда эрувчан А ҳамда Е, шунингдек, тухум сариғи, жигар ва пишлоқда мавжуд В2 дармондорилари етишмаётган бўлади.\nЮракда муаммо борми?\nКўзларнинг остида кўкарган доираларнинг пайдо бўлишига асосан қаттиқ чарчаш ва кам ухлаш сабаб бўлади. Аммо бошқа сабаблари ҳам бўлиши мумкин. Масалан, бинафшаранг кўкаришлар аллергиядан, сарғиш ранг эса — юрак, пуштисимон кўкаришлар қовуқ билан боғлиқ муаммолардан дарак беради. Кўкимтир оч бинафшаранг кўкариш темир етишмаслигини, сарғиш-жигар ранги эса қабзият, жигар, ўт пуфаги ёки буйрак касалликларига мойилликни билдиради.\nҚовоқлар, кўзларнинг ости, юзларнинг шишиши қалқонсимон без фаолиятидаги бузилиш туфайли юзага келади. Без фаолиятининг бузилишига эса йод етишмаслиги ёки аутоиммун жараёни сабаб бўлади. Эндокринологга мурожаат қилиш лозим.\nПешанадаги қисқа ва бўйлама ажинлар тушкунлик ва неврозга мойилликдан далолат беради.\nҚошлар орасидаги ажин гайморитдан дарак бериши мумкин.\nПешана териси қалин ва унда чуқур ажинларнинг бўлиши буйраклардаги муаммолар билан боғлиқ. “Панжара”га ўхшаш ажинлар жигарида муаммоси бор, ҳаддан ташқари кўп овқатланадиган, гўштли таомларни хуш кўрадиган одамларда бўлади. Гўштни камроқ, сабзавот ва меваларни кўпроқ истеъмол қилиш ва таом миқдорини камайтириш ажинларнинг йўқолишига ёрдам беради. Пешанадаги ажин ранги оқарган бўлса, қон босими тушган бўлиши мумкин.\nКўзлар бурчагидаги ажинлар эшитишнинг пасайиши ҳамда мигренга мойилликда, шунингдек, ошқозон касаллигида кузатилади.\nЮздаги диагонал ажинлар гипертония ва оёқлардаги қон айланишининг бузилиши билан боғлиқ, қаншардаги ажинлар — қовуқ ва буйрак касалликлари, бурун ва лаб атрофидаги ажинлар эса ошқозон муаммоси билан боғлиқ.\nЮқори лаб устидаги ажинлар эндокрин бузилишлар ёки қабзиятга олиб келувчи колитдан дарак. Пастки лаб ва ияк орасидаги чуқур ажин — ичак муаммосининг белгиси.


ЙИҒИЛИШДАН СЎНГ МУАММОЛАР ҲАЛ БЎЛАДИМИ?.. - Ўзбекистон овози газетаси\nЙИҒИЛИШДАН СЎНГ МУАММОЛАР ҲАЛ БЎЛАДИМИ?..\nСув, электр энергияси ва суюлтирилган газ каби муҳим воситаларсиз бир кунни ўтказиш жуда қийин. Уларнинг ҳаётдаги, жамият равнақидаги аҳамияти ҳақида узоқ гапириб ўтиришга ҳожат йўқ. Сувсиз ҳаёт бўлмаганидек, электр энергияси ва суюлтирилган газсиз тараққиёт ҳам бўлмайди. Шунинг учун ҳудудларида муаммолар камайиши, иқтисодиёти юксалишини истаган мамлакат ҳеч нарсага қарамай ана шу воситалар таъминотини кафолатлашга уринади.\nЎзбекистонда атом электр станцияси қурилиши, электр энергияси билан боғлиқ узилишлар бора-бора барҳам топиши ҳақидаги хушхабар юртдошларимизни хурсанд эта бошлади. Гарчи табиий шароит мураккаб бўлса-да, республикамизда сув таъминотини яхшилаш бўйича ҳам йирик лойиҳалар амалга оширилмоқда.\nБу икки тармоқдаги лойиҳалар катта маблағ ва ресурс талаб қилади. Аммо аҳолини суюлтирилган газ билан таъминлаш ҳал этиб бўлмайдиган муаммолар яратадиган тармоқ ҳисобланмайди. Шундай экан, мамлакатда бу йўналишда ишлар қандай кетяпти? Аввалги йилларга нисбатан ўзгариш, ўсиш борми?..\nОлий Мажлис Қонунчилик палатасидаги Ўзбекистон Халқ демократик партияси фракцияси шу каби муҳим ва ўткир саволларга жавоб олиш ташаббуси билан чиқди.\nҚуйи палатадаги «Ҳукумат соати»га «Аҳолини суюлтирилган газ билан таъминлаш борасида амалга оширилаётган ишлар, мавжуд муаммолар ва уларни бартараф этиш бўйича кўрилаётган чоралар тўғрисида»ги масала киритилди.\nШу ҳақда ахборот бериш ҳамда депутатлар саволларига атрофлича жавоб олиш учун қуйи палатага Ўзбекистон Республикаси иқтисодиёт ва саноат вазири Ботир Ходжаев таклиф этилди.\nВазирлар Маҳкамасининг 2018 йил 10 августдаги «Аҳоли ва ижтимоий соҳа объектларига кундалик ҳаётда фойдаланиш учун суюлтирилган углеводород газини етказиб бериш тизимини такомиллаштириш тўғрисида»ги қарори жойларда аҳолини қийнаб келаётган долзарб муаммолардан бирини ҳал этишга қаратилган.\nВазир ўз ахборотида таъкидлаганидек, аҳоли ва ижтимоий соҳа объектларига кундалик ҳаётда фойдаланиш учун суюлтирилган углеводород газини етказиб бериш тартиби ҳамда аҳоли учун белгиланган нархлар бўйича истеъмол қилувчи ижтимоий соҳа объектлари рўйхати тасдиқланган. Бу борада ҳозирги кунга қадар қатор ишлар амалга оширилган.\nАйни пайтда республика бўйича жами 3,3 миллионта суюлтирилган газ абоненти бўлиб, газ таъминоти корхоналари томонидан жами 3,4 миллион дона маиший газ баллонлари етказиб берилган.\nБундан ташқари, аҳолининг шахсий 1,1 миллион дона газ баллони бор. Яъни, абонентлар сонига нисбатан таъминланганлик даражаси 137 фоизни ташкил этади.\nҚолаверса, шу йилнинг 1 январь ҳолатига кўра, республика бўйича 2,1 миллионта ижтимоий соҳа объектларига суюлтирилган газ етказиб берилмоқда.\n2019 йилда суюлтирилган газ манбалари ва тақсимоти балансига кўра, жорий йилда 806,1 минг тонна суюлтирилган газ ишлаб чиқарилиб, шундан 474,7 тоннаси ёки ўтган йилга нисбатан 60,7 минг тонна кўпроғи аҳолининг маиший эҳтиёжлари учун етказиб берилиши белгиланган.\nВазирлар Маҳкамасининг 2017 йил 11 октябрдаги қарорида суюлтирилган газ асосан аҳолининг ўсиб бораётган маиший эҳтиёжларини қоплаш учун йўналтирилиши белгиланганини инобатга олиб, суюлтирилган газни биржада сотиш миқдори йилдан йилга камайтирилиб борилмоқда.\nҚисқа қилиб айтганда, соҳада амалга оширилаётган ибратли ишлар талайгина.\nАммо айни йўналишда Ҳукумат даражасида бир қатор ҳужжатлар қабул қилинганига қарамай, ҳудудларда аҳоли эҳтиёжлари учун суюлтирилган газ етказиб беришда кўплаб камчиликларга ҳам йўл қўйилмоқда.\nУшбу масаланинг парламентда ўтказиладиган «Ҳукумат соати»да эшитилиши бежиз эмас. Олий Мажлис қуйи палатаси вакилларининг сайловчилар билан ўтказаётган очиқ мулоқотлари давомида келиб тушаётган кўплаб мурожаатлар таҳлили аҳолини суюлтирилган газ билан таъминлаш борасида муаммолар юзага келаётганини кўрсатмоқда.\nХусусан, жорий йил январь ва февраль ойининг охирги ҳафтасида сайлов округларида ўтказилган учрашувлар давомида депутатлар томонидан ушбу масала ўрганилганда, аҳолининг ҳақли эътирозларига сабаб бўлаётган бир қанча камчиликлар аниқланди.\nВазир депутатлар саволларига жавоб қайтарар экан, бундай салбий ҳолатлар учраб турганини, бу масалада вазирлик томонидан жиддий назорат олиб борилаётгани, камчиликларга йўл қўйган мутасаддиларга нисбатан чоралар кўрилаётганини қайд этди.\nЎз навбатида, вазир бу борада бажарилиши керак бўлган ишлар, назорат қилувчи ва бошқа мутасаддилар масъулиятини янада ошириш юзасидан ўз мулоҳазаларини билдирди.\n«Ҳукумат соати» доирасида берилган савол-жавоблардан келиб чиқиб, депутатлар томонидан вазирлик фаолиятида йўл қўйилаётган камчиликларни бартараф этиш юзасидан таклифлар билдирилди. Шунингдек, кўтарилган муаммолар ва уларнинг ечими юзасидан парламент қуйи палатасига қўшимча равишда маълумот тақдим этилиши маълум қилинди.\nЙиғилиш якунида аҳолини суюлтирилган газ билан таъминлаш ишлари юзасидан самарали парламент назоратини олиб боришга келишиб олинди...\nПарламентда ўтказилган, муҳим масалага бағишланган «Ҳукумат соати» ҳақидаги маълумотларнинг қисқача тафсилоти мана шу. Ахборот қабул қилинди, савол-жавоблар бўлди, муайян қарор ҳам чиқарилди, йиғилиш ниҳоясига етди.\nЭнди натижа қандай бўлади? Мамлакатнинг олис ва турмуш шароити осон бўлмаган ҳудудида қора ўчоқ ёқаётган аёллар, оналарнинг оғири эртага енгиллашадими, йўқми, буни албатта вақт кўрсатади. Эҳтимол буни аниқ билиш учун яна бир йиғилиш ўтказишга тўғри келар...\nОлий Мажлис Қонунчилик палатаси ахбороти асосида


26 январь куни Ўзбекистонда қандай об-ҳаво кутилмоқда 25-10-2021, 10:52 | Zamin.uz\n22:53 / 25.01.2019\nГидрометеорология маркази маълумотига кўра, 26 январь куни Тошкентда ҳаво ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 0-2 даража совуқ, кундузи 10-12 даража илиқ бўлиши кутилади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 7-12 метр тезликда шамол эсади. Кечаси 3 даража совуқ, 2 даража илиқ, кундузи 3-8 даража илиқ бўлади.\nБухоро ва Навоий вилоятларида ҳам ёғингарчилик бўлмайди. Шарқдан секундига 7-12 метр тезликда шамол эсади. Кечаси 3 даража совуқ, 2 даража илиқ, кундузи 9-14 даража илиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 7-12 метр тезликда шамол эсади. Кечаси 3 даража совуқ, 2 даража илиқ, кундузи 8-13 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 5-10 метр тезликда шамол эсади. Кечаси 0-5 даража совуқ, кундузи 3-8 даража илиқ бўлади.\nРеспубликамизнинг тоғли ҳудудларида ҳаво ўзгариб туради, ёғингарчилик бўлмайди. Қор кўчиши хавфи бор. Айрим жойларда туман тушиши мумкин. Шарқдан секундига 7-12 метр тезликда шамол эсади. Кечаси 5-10 даража совуқ, кундузи 2 даража совуқ, 3 даража илиқ бўлади. “Замин” янгиликларини “Twitter”да кузатиб боринг\nЯнгиликлар » Ўзбекистон » 26 январь куни Ўзбекистонда қандай об-ҳаво кутилмоқда?


«“Қумтўр” бизники». Бўлтурук келишувнинг тузилишига Жапаров билан Акаевнинг ҳиссаси бор деди - ҚИРҒИЗИСТОН ЯНГИЛИКЛАРИ\n«“Қумтўр” бизники». Бўлтурук келишувнинг тузилишига Жапаров билан Акаевнинг ҳиссаси бор деди\n«Буюк кўчманларнинг мероси» («Наследие великих кочевников) Миллий холдинг компаниясининг етакчиси Тенгиз Бўлтурук «Қумтўр» бўйича Centerra Gold Inc билан қўл қўйилган келишув ҳақида айтиб берди.\nБу Бўлтурукнинг «Қумтўр голд компани» Ёпиқ акционерлик жамияти Қирғизистонга ўтгандан бери дастлабки интервьюси.\nБўлтурук келишувга президент Садир Жапаровнинг сиёсиё эрки ортидан қўл қўйилганини билдирди.\n«У [Садир Жапаров] “Қумтўрни оламиз” деди. Директорлар кенгашида юриб Centerra билан сўзлашувларни олиб борганда бу ниятимни мен ҳам яширмаганман. Айриламиз деб тўғридан-тўғри айтганман. Улар [Centerra] зарардан бошқа ҳеч нарса қилишгани йўқ, чидаб юравериш мумкин эмасди. Улар бошқа йўл йўқ эканини, ярашмаслигимизни билишар эди», — деди Бўлтурук.\nБўлтурук Centerra эски коррупция схемалари билан алоқаларини ўртага чиқариш, шунингдек «бизнинг имижга таъсир этишга ҳаракат қилганини, аммо биз охиригача бориб, сиёсий эркимизни кўрсатдик» деб таъкидлади.\nБўлтурукнинг айтишича, қочқин президент Аскар Акаевнинг «Қумтўр»даги коррупция схемаларига ўзи, ўғли ва қариндошлари аралашганини тан олгани ҳам ишнинг натижасига таъсир этган.\n«Шундан кейин “Центерра” дарҳол бошқача гапира бошлади. Жиноят ишларидаги ўзимизнинг имкониятларни очиқ кўрсатганда, биз билан аввалгидек эски усулда гаплашиш мумкин бўлмаслигини тушунишганда бари ўз ўрнига келди. Бугунги кунда Қирғизистоннинг сиёсий майдонида пора олмаган виждонли сиёсатчилар етарлича пайдо бўлди. Президент билан ҳукумат эса “Қумтўр бизники, у бизнинг экономикагагина ишлаши керак” деган аниқ ва принципиал позицияда туришибди», — деб ниҳоялади сўзини Бўлтурук.\n«Қумтўр» бўйича келишув\nАпрелнинг бошида вазирлар маҳкамаси ва Centerra Gold Inc. Қумтўр конини Қирғизистонга ўтказиш бўйича дастлабки келишувга қўл қўйишган. Келишувга кўра, тарафлар «Қумтўр»ни бошқариш бўйича тортишувларни тартибга солишган.\nВазирлар маҳкамаси ва Centerra келишув қўл қўйилгандан 90 кундан кам бўлмаган вақт ичида ёпилади деган умидда.\nАввалги мақолаМуфтият депутатларни «Қуръонни ўйинчоқ қилмаслик»ка чақирди\nНавбатдаги мақолаЎш вилоят суди блогер Батмакан Жолболдуевани қамоқда қолдирди


O'zbekiston Respublikasi ekologiya va atrof muhitni muhofaza qilish davlat qo'mitasi Сув, ер ресурслари ва ер ости бойликлари\nСув, ер ресурслари ва ер ости бойликлари\nЎзбекистон Республикасининг Қонуни «Табиатни муҳофаза қилиш тўғрисида»\n754-XII-сон, 9 декабря 1992 й.\nЎзбекистон Республикасининг Қонуни «Сув ва сувдан фойдаланиш тўғрисида»\n837-XII-сон, 06.05.1993 й.;\nЎзбекистон Республикасининг маъмурий жавобгарлик тўғрисидаги кодекси;\nЎзбекистон Республикасининг Қонуни «Экологик экспертиза тўғрисида»\n73-II 25.05.2000 й.;\nЎзбекистон Республикасининг Қонуни «Радиациявий хавфсизлик тўғрисида»\n120-II-сон, 31.08.2000 й.;\nЎзбекистон Республикасининг Қонуни «Қишлоқ хўжалик ўсимликларини зараркунандалар, касалликлар ва бегона ўтлардан ҳимоя қилиш тўғрисида»\n116-II-сон 31.08.2000 й.;\nЎзбекистон Республикасининг қонуни «Ер ости бойликлари тўғрисида»ги Ўзбекистон Республикаси қонунига ўзгартишлар ва қўшимчалар киритиш ҳақида (янги таҳрири)\n444-II-сон, 13.12.2002 й.;\nЎзбекистон Республикасининг Қонуни «Муҳофаза этиладиган табиий ҳудудлар тўғрисида»\n710-II-сон, 03.12.2004 й.\nЎзбекистон Республикасининг Қонуни «Экологик назорат тўғрисида»\nЎРҚ-363-сон, 27.12.2013 й.;\nПҚ-2750-сон, 01.02.2017 й.;\nЎзбекистон Республикаси Президентининг қарори «Мотор мойларини ишлаб чиқаришни ташкил этиш чора-тадбирлари тўғрисида»\nПҚ–1759-сон 22.05.2012 й\nЎзбекистон Республикаси Президентининг Қарори «2017 — 2021 йилларда ер ости сувлари захираларидан оқилона фойдаланишни назорат қилиш ва ҳисобга олишни тартибга солиш чора-тадбирлари тўғрисида»\nПҚ–2954-сон, 04.05.2017 й.\n«Ердан фойдаланиш самарадорлигини ошириш чора-тадбирлари тўғрисида»\n575-сон, 29.11.1994 й.;\n«Ўзбекистон Республикасининг муҳофаза этиладиган табиий ҳудудлари давлат кадастрини юритиш тартиби тўғрисидаги низомни тасдиқлаш ҳақида»\n104-сон, 10.03.1998 й.;\n«Ўзбекистон Республикасидаер мониторинги тўғрисида низомни тасдиқлаш ҳақида»\n496-сон, 23.12.2000 й.;\n«Ўзбекистон Республикасида атроф табиий муҳитнинг давлат мониторинги тизимини такомиллаштириш тўғрисида»\n737-сон, 05.09.2019 й.;\n«Давлат экологик назоратини амалга ошириш тартиби тўғрисидаги низомни тасдиқлаш ҳақида»\n216-сон, 05.08.2014 й.;\n«2016 — 2020 йилларда Ўзбекистон Республикасида атроф табиий муҳит мониторинги Дастурини тасдиқлаш тўғрисида»\n273-сон, 23.08.2016 й.;\nЎзбекистон Республикаси Вазирлар Маҳкамасининг қарори «Суғориладиган ерларни шамол эрозиясига ҳамда сув хўжалиги объектларини қум босишига қарши иҳота дарахтзорлари барпо этиш ва реконструкция қилиш чора-тадбирлари тўғрисида»\n422-сон, 05.06.2018 й.;\n«Атроф-муҳитга таъсирни баҳолаш механизмини янада такомиллаштириш тўғрисида»\n541-сон, 07.09.2020 й.\n«Ер қаъри участкаларидан фойдаланиш ҳуқуқи учун лицензиялар бериш тартибини янада такомиллаштириш чора-тадбирлари тўғрисида»\n403-сон, 23.06.2020 й.\n«Ўзбекистон Республикаси ҳудудидаги сув объектларининг сувни муҳофаза қилиш ва санитария-муҳофаза зоналарини белгилаш тартиби тўғрисидаги» низомни тасдиқлаш ҳақида\n981-сон, 11.12.2019 й.;\n«Гидротехника иншоотларининг хавфсизлиги тўғрисида»ги Ўзбекистон Республикаси қонунини амалга ошириш чора-тадбирлари тўғрисида»\n499-сон, 16.11.1999 й.;\n«Ер ости чучук сувлари ҳосил бўладиган зоналарга республика аҳамиятига эга бўлган муҳофаза этиладиган табиий ҳудудлар мақомини бериш тўғрисида»\n302 26.08.2002 й.;\n«Чучук ер ости сувлари чиқадиган зоналарни белгилаш тўғрисида»\n14-сон, 12.01.2004 й.;\n«Коммунал хўжалиги тизимида табиатни муҳофаза қилиш фаолиятини яхшилашга доир қўшимча чора-тадбирлар тўғрисида\n11-сон, 03.02.2010 й.;\n«Ўзбекистон Республикасида сувдан фойдаланиш ва сув истеъмоли тартиби тўғрисидаги» Низомни тасдиқлаш ҳақида\n82-сон, 19.03.2013 й.;\n«Чиқиндилар билан боғлиқ ишларни амалга ошириш соҳасидаги норматив-ҳуқуқий ҳужжатларни тасдиқлаш тўғрисида»\n«Экологик нормативлар лойиҳаларини ишлаб чиқиш ва келишиш тартиби тўғрисидаги Низомни тасдиқлаш ҳақида»\n14-сон, 21.01.2014 й.;\n«Муҳофаза этиладиган табиий ҳудуднинг паспортини юритиш тартиби тўғрисидаги Низомни тасдиқлаш ҳақида»\n137-сон, 02.06.2014 й.;\n«Ўсимлик дунёси объектларидан фойдаланишни янада такомиллаштириш чора-тадбирлари тўғрисида»\n278-сон, 30.09.2015 й.;\n«Экологик назорат соҳасидаги норматив-ҳуқуқий ҳужжатларни тасдиқлаш ҳақида»\n286-сон, 08.10.2015 й.;\n«Мажмуа (ландшафт) буюртма қўриқхоналарини барпо этиш ва уларнинг фаолиятини ташкил этиш билан боғлиқ масалаларни тартибга солиш чора-тадбирлари тўғрисида»\n238-сон, 22.07.2016 й.;\n«Табиатдан фойдаланиш соҳасида давлат хизматлари кўрсатишнинг айрим маъмурий регламентларини тасдиқлаш тўғрисида\n255-сон, 31.03.2018 й.;\n«Табиатни муҳофаза қилишни таъминлашнинг иқтисодий механизмларини янада такомиллаштириш чора-тадбирлари тўғрисида\n820-сон, 11.10.2018 й.;\n(ички ракам 1004#)\n(ички ракам 1006#)\n(ички ракам 1011#)\n(ички ракам 1005#)


— Мени жўнатиб юборма, ўғлим, — деди, — сеникида қолишимга рухсат бер. Бошқаларникида нон ейишни истамайман.\n— Бунга исташ-истамасликнинг нима дахли бор, ота? — эътироз билдирди Картар Сингх. — Онамиз вафот этганда, бизлар — беш ака-ука — ўзаро ҳар биримиз сизга галма-галдан бошпана бериб, боқишга келишганмиз. Меникида уч ой яшадингиз — муддат биринчи санадаёқ тугаган. Притуникига бориш пайти келди.\nЧол бунга ҳеч нима демади — нима ҳам дея оларди? Ўз ихтиёрига қарши бўлса ҳам, Притуникига кетишига тўғри келади.\nБанто, Притунинг хотини, ҳафсала қилиб, қайнотасига қарарди — ҳафтада икки марта кийимларини ювар, едириб-ичирарди. Болаларига ҳам ўргатарди: «Бувангизни ҳурмат қилинг, айтган ҳамма ишини бажаринг. Сизларга савоб бўлади. Тангри қарияларни ҳурмат қилишаётганини кўрганда, севинади».\nАммо Бантонинг ўзи кам севинарди — эри кўп ичарди. Уйга тун оққанда келар ва ўпка-гина, айблаш, уришиш бошланарди: у хотини билан уришиш учун арзимаган баҳона изларди. Болалар ҳам қуруқ қолмасди — отаси уларни ҳам бир талай «ширин» гаплар билан сийларди. Ғазабини сочишга ҳеч ким бўлмаса, Приту отасининг ёнига келарди. Бару ётган каравотни оёғи билан тепиб, «Сизга ҳали узоқ қараб, боқаманми?» дерди. Чол бутун вужуди билан титраб, индамай кўз ёшларини ичга ютарди. Дунё кўзига хунук кўриниб кетарди. Айниқса, ўз кексалиги кўзига аянчли кўринарди. Унинг ёши эса саксонда эди. Приту эса тийилолмасди. Бару ундан қанча ранжитадиган гаплар, ҳақоратларни эшитди, аммо бирон марта ҳам жимликни бузмади.\nҲозир у ўзининг беш ўғли, уларнинг болалари ҳақида ўйларкан, хаёлида бир қарор етилди: бир амаллаб Картардан отасини умрининг охиригача уйида қолдиришга кўндирса-чи? Балки, рози бўлар? Акс ҳолда, Талокникига кўчишга тўғри келади — Притудан кейин унинг навбати. Талокнинг отасига муомаласи яхши, шекилли, уни хафа қилдириб қўймаган, ҳеч нимадан кам бўлмаслиги учун ҳаракат қилади. Талокнинг хотини ҳам қайнотасига гўё ғамхўр эди: биринчи бўлиб овқат берар, биринчи бўлиб чой узатарди. Ҳар куни кийимларини юварди. Лекин чолга улар бу ишни ўзларини мажбурлаб қилишаётгандек туюларди, ҳеч ширин гап айтишмайди, буюмдек муомала қилишади. Ахир, бу муҳаббатми? Зерикарли, чарчатадиган мажбурият, холос!\nЧол адашмаганди. Талок хотинининг қайнотасига яхши қарашини назорат қиларди. Лекин хотини барибир пайтини топиб, чолдан ўпка-гина қиларди: «Дадажон, сиз ўғилларингиз учун умрингиз давомида нима қилдингиз? Ерингиз кам. Беш қисмга бўлганда, ҳар бирига нима тегади? Арзимаган нарса! Пул ҳам тўплаб қўймагансиз. Сизни нима учун ҳурмат қилиш мумкин?»\nКелиннинг аччиқ гаплари Барунинг юрагига ханжардек ботиб, ичида қаттиқ қайғурарди. Боши оққан томонга кетишни шунчалик истардики! Аммо Талокни ҳеч нимада айблаб бўлмайди, шунинг учун чол индамасди, келинига ҳам эътироз билдирмасди, ўғлига ҳам ундан шикоят қилмасди, уни деб жанжаллашишларини истамасди. «Келин ҳақ, — деб ўзини юпатарди у. — Талокнинг ойлиги кам, болалари бор, уларни катта қилиш керак».\nВақт ўтиб борар, қари Бару эса қандай қилса, яхшироқ бўлишини ўйларди. Баъзида ерининг ярмини Талокнинг номига ўтказиб беришга қарор қиларди. Бошқа ўғиллари яхшироқ яшайди, ўз уйлари бор, ўзига тўқ. Бунисига эса оғир. Аммо у, Бару ерининг ярмини Талокка берса, қолган тўртови тоқат қилмайди-ку. Улар бу ерни тишлаб узишга тайёр. Масалан, Диалани — тўртинчи ўғлини олайлик, у ҳозир ерда ишлаяпти — ер ҳайдайди, экин экади, суғоради. Ахир, у Талокка ён берадими? Диаланинг уйида ҳам тўкинчилик, ҳам ўғиллар бор. Лекин нияти ёмон: яширинча танобчининг ёнига қатнайди, отасининг ҳамма ерини ўзлаштириб олиш ҳақида у билан маслаҳатлашади. Шунинг учун ҳам чолни уйига шундай хушламай қабул қилади.\nБу ўйлардан Бару қаттиқ хафа бўлди. Оиласи жуда катта эди, қўшнилар уни «катта оила бошлиғи» дейишарди. Ҳаммаси бирга тўпланганда, Бару баъзан ким кимнинг ўғли эканини адаштириб юборарди. Хотини Бхагванти тириклигида, Бару ўз уйида яшарди. Диала унга тахмонга, пичан устига ўрин солиб берарди. Бхагванти ўлгач эса, унга жой ҳам қолмади. Ҳар бир ўғил отасини бошқасиникига жўнатишга ошиқарди. Мана сенга катта оила! Баъзида, буткул умидсизликка тушган Бару хаёлан марҳума хотинига мурожаат қиларди: «Бхагванти, эсингдами, ўғиллари кўп одам кексайганда бахтли яшайди, дердинг? Мени кўр. Қай аҳволга тушганимни кўряпсанми? Болалар учун мен, қарияни боқиш оғир!»\nУ яна ўғилларининг ҳар бирини хаёлидан ўтказди. Бешинчиси ҳали уйланмаган. У бу ердан беш юз миля узоқда шаҳарда ишлайди. Чол ундан ўпка-гина қила олармиди?\nЙил ўтди. Яна Картарнинг чолни уйида қабул қилиш навбати келди. Чол жуда хурсанд эди: ахир ўғлиникида турган укаси унинг қўшниси эди. Унинг ерни тақсимлаш ҳақида ўйлашига ҳожат йўқ: ўғли битта эди.\n«Бирам яхши! — деб ўйларди Бару. — Энди бахтсизликларим ҳақида гапириб берадиган одамим бўлади! Олдинда ҳали нақ уч ой бор!»


Россия президенти ҳузуридаги Россия халқ хўжалиги академиясининг Қишлоқ хўжалиги ва озиқ-овқат сиёсати маркази директори Наталья Шагайда “Спутник” ахборот портали мухбирига шулар ҳақида сўзлаб берди.\n“Олдин Ўзбекистонда етиштирилган мева-сабзавотларни Россиянинг узоқ шаҳарларига олиб келишда катта муаммолар бор эди. Чегаралар, божхона ва бошқа текширувлар деганларидек. Кичик хўжалик ёки хусусий тадбиркор бунинг уддасидан чиқиши қийин эди.\nОхирги йилларда Ўзбекистонда мева-сабзавот маҳсулотларини экспорт қилиш дастури амалга оширилмоқда. Бунинг учун махсус компания ҳам ташкил қилинган. Эндиликда фермер ва хусусий хўжаликлар ягона технология асосида етиштирилган маҳслуотларни бир жойга жамлаб, катта партия маҳсулот тўплайди. Бу эса уни муваффақиятли экспорт қилиш имкониниберади.\nЎзбекистон мева-сабзавотлари жуда ширин ва эртапишар. Апрелда қисман иссиқхоналарда етиштирилган маҳсулот етказиб берилса-да, улар барибир жуда мазали. Бундай маҳсулотлар бозорда ўз харидорини, албатта, топади”, — деди Наталья Шагайда.\nМазкур рукндаги бошқа мақолалар: « GM Uzbekistan Chevrolet Orlando ишлаб чиқаришни тўхтатмоқда\t“Made in Uzbekistan” экспозициясининг навбатдаги мезбони - Бишкек »


Уйдан чиқмасдан саломатликни текширишнинг 5 усули - Zamin.uz\nОлимларнинг маълум қилишича, кўп ўтириш икки ёки уч ҳафтада ўзининг салбий оқибатини намоён қилади. Доимий равишда стрессда бўлганда эса бир ҳафтадаёқ саломатлик билан боғлиқ муаммолар кузатилади. Саломатликда муаммо бор ёки йўқлигини аниқлаш учун шифокорга мурожаат қилиш керак, лекин қуйидаги тестлар орқали ҳам айрим ўзгаришларни аниқласа бўлади.\nЎрнингиздан туринг, кўзларингизни юминг, қўлларни олдинга чўзиб, кафтларни очинг. Оила аъзоларингиздан бармоғингизга қоғоз қўйишни сўранг. Қоғоз қўйилган қўллар қалтираса, эндокринологга мурожаат қилишингиз ёки қалқонсимон безни текширтиришингиз керак, унинг фаолиятида муаммо бўлиши мумкин.\nНафас тизими ва юрак\nМазкур тестни ўтказиш учун секундомер керак бўлади. Стулга ўтиринг ва бир неча марта чуқур нафас олиб-чиқаринг. Нафас олиб- чиқаргандан кейин нафасни ушлаб туринг ва қанчагача тура олишингизни секундомер ёрдамида ҳисобланг. Икки-уч дақиқа дам олинг ва шундан кейин бир неча марта одатий нафас олиб, чиқаринг. Яна бир марта нафас олгандан кейин яна нафас тутиб туринг. Агар 25-30 сония нафасни чиқарган ҳолда, 40 сония тутган ҳолда тура олсангиз, демак сизнинг юрак ва ўпкангизда муаммо йўқ. Аммо бундан камроқ натижа қайд этилса, ушбу аъзолар заифлашган ва ёрдамга муҳтож бўлиши мумкин.\nБел қисмингизгача кийимларни ечинг, пастга энгашинг ва полга кафтларингизни қўйинг. Яқинларингиздан бу вақтда умуртқа поғонаси ҳолатини баҳолашни сўранг. Умуртқа поғоналари бир текисда бир қатор бўлиши керак, туртиб чиқиши ёки айримлари ичкарига кириб қолмаган бўлиши керак. Агар умуртқа ўнгга ёки чап томонга қийшайган бўлса, бу сколиоз, яъни умуртқа поғонаси касаллигидан дарак беради. Сколиоз ички аъзолар жойлашувига таъсир этмай қолмайди.\nПолга ўтиринг, оёқларни текис қилиб орасини очиб чўзинг. Оёқларнинг кафт қисмидан бошлаб орасига чизғич қўйинг. Қўлларни олдинга чўзинг ва тиззани букмаган ҳолда оёқ учига қўлингизни теккизишга урининг. Агар қўлингиз чизғичдаги кўрсаткич бўйича 15 см етса, умуртқа поғонаси ва мушаклар яхши аҳволда. Агар 5 см-15 см етиб борса ҳам, натижа ёмон эмас, лекин 5 см.дан кам бўладиган бўлса, саломатлигингиз, хусусан, умуртқангиз ҳақида қайғуришингиз керак.\nБош бармоқ билан оёқ кафтининг юқори қисмини босинг: агар из бармоқни олганингиздан бир неча сония кейин йўқолса, муаммо йўқ. Аммо из қоладиган бўлса, организмда суюқлик ушланиб қолаётган бўлиши мумкин ва шифокорга мурожаат қилишингиз керак.\nСовуқ сув солинган стаканга бармоқларингиз учини 30 сония тиқиб туринг. Қўлларингизни олгандан кейин ранги ўзгарган бўлса, кўкарса ёки қизарса, демак сизда қон айланиши билан боғлиқ муаммо бўлиши мумкин. Мутахассисга мурожаат қилишни унутманг. “Замин” янгиликларини “Youtube”да кузатиб боринг\n20-07-2020, 09:51, Ҳаёт тарзи


Qalampir.uz - “Ўзбекистон почтаси”нинг Самарқанд филиали раҳбари катта миқдордаги пора билан ушланди\n17:37, 25.09.2018 Жамият\nМазкур ҳолат юзасидан вилоят прокуратураси томонидан жиноят иши қўзғатилган.\nСамарқанд вилояти прокуратурасининг хабар беришича, жорий йил 22 сентябрь куни “Ўзбекистон почтаси” акциядорлик жамияти Самарқанд филиали директори Ш.Умаров 40 минг доллар пора билан қўлга тушган. Бу ҳақда ЎзА хабар бермоқда.\nХабарда айтилишича, фуқаро У.Ёқубовга филиал ҳудудидан савдо дўкони ва маиший хизмат кўрсатиш шохобчаси қуриш учун ер майдони ажратиб беришни ваъда қилган ва эвазига катта миқдода пора олаётганда қўлга тушган.\nМазкур ҳолат юзасидан вилоят прокуратураси томонидан Ўзбекистон Республикаси Жиноят кодексининг 168-моддаси 4-қисми ва 211-модда 3-қисми билан жиноят иши қўзғатилиб, тергов ҳаракатлари олиб борилмоқда. Ш.Умаровга нисбатан қамоқ эҳтиёт чораси қўлланилган.\nЭслатиб ўтамиз, жорий йилнинг 11 сентябрь куни Юнусобод тумани ҳокими Бахтиёр Абдусаматов катта миқдордаги пора билан қўлга олингани хабар қилинди.\nТеглар:Самарқанд вилояти Коррупция Ўзбекистон почтаси\nЭрон АҚШ билан музокаралар олиб бормайди\n14:27, 08.12.2018 4 892\n11:34, 13.11.2018 1 997\n17:27, 24.10.2018 6 140\nСамарқандда хот-догдан оммавий заҳарланиш юз берди\n15:51, 24.10.2018 3 317\n20:31, 23.10.2018 6 332


Эркин микрофон -15 000 долларлик каптар\nФикр ва мулоҳазаларингизни бизга +420 602 612 713 рақамига сим қоқиш орқали билдириб туринг.\nТошкентлик ҳайдовчи ва каптарбоз Абдуқаҳҳор Мусаев¸ маҳаллага гузар қуриб бераман¸ деб бошига орттирган савдоларини Озодликнинг "Эркин микрофони" орқали жамоатчиликка ҳикоя қилишга аҳд этди.\nАбдуқаҳҳор ака 13 йил муқаддам ўзи истиқомат қилаётган Ҳамза тумани, Бирлашган маҳалласи ҳудудидаги аxлатхонани маҳаллага гузар қиламан, деб сотиб олган экан.\nАслида Абдуқаҳҳор ака ана шунинг ортидан туғилган можаро боис бизга қўнғироқ қилди. Аммо, суҳбат орасида унинг касби ва ҳунари билан боғлиқ қизиқ ҳикояларни ҳам эшитдик ҳамда уларни бирма-бир сизга ҳавола қилишга қарор қилдик.\n“Маҳаллага гузар қуриб беролмадим”\nАбдуқаҳҳор Мусаев: Шунча қийинчиликлар бўлди. Мана 18 йилдан бери мустақилмиз. Маҳалламга қўлимдан келганича ёрдам беришга ҳаракат қилдим. Маҳаллага гузар қуриш учун ер олган эдим.\nОзодлик: Ерни кимнинг ҳисобидан олган эдингиз, ўзингизнинг ҳисобингизданми?\nАбдуқаҳҳор Мусаев: Ҳа, ўзимнинг ҳисобимдан. Пулини ўзим тўлаганман, маҳалла учун.\nОзодлик: Майдони қанча эди у ернинг?\nАбдуқаҳҳор Мусаев: 15 сотих ахлатхона эди. У ерда маҳалла болаларига битта спорт биноси, аёлларга тикувчилик цехи ва маҳалла эҳтиёжига керак бўладиган жами 11 та бинони плани бор эди-да. Шуларни қурайлик, дейишимиз билан бошланди-да муаммолар.\nОзодлик: Қанақа муаммолар бўлди?\nАбдуқаҳҳор Мусаев: Улар бу ерда ўйин қилишди. Главархитектурага борсам, планни тасдиқлаш учун 2000 доллар сўради мендан. “Нега 2000? Мен миллионер эмасман, сизга бунча пулни беришга”, дедим. Тайёр планни тасдиқлашгаям 2000 доллар сўрайсанми, дедим. Шунақа қилиб, тўсқинлик қилишни бошлашди.\nОзодлик: Демак, асосан, пора сўрашгани учун бу қурилишлар қолиб кетдими?\nАбдуқаҳҳор Мусаев: Ҳа-да шу. Кейин мен президентга хат ёздим. Шунақа¸ маҳаллага гузар қурай деяпман, ўзимга участка эмас, ёрдам беринг, деб. Кейин уйимга 9 тадан одами бор комиссиялар келди. Тезда ишингизни ҳал қиламиз, гузар қуриб берамиз, дейишди. Аммо, ҳеч гап бўлмади. Хуллас, тушунмадим-да мен.\nОзодлик: Кейин ернинг тақдири нима бўлди?\nАбдуқаҳҳор Мусаев: Ҳаммаси қолиб кетди. Ҳозир эса ерни бошқа бировга сотиб юборишди. У ерда экилган теракларни ҳаммасини кесиб ётишибди ҳозир. Одамни йиғлагиси келиб кетади, кўрса.\nАммо, 15 сотих ер кичкина майдон эмас. Бир оиланинг ўз рўзғор харажатларидан ошиниб, шунча ерни маҳаллага олиб бериши эшитган қулоққа анча қизиқ туюлади.\nАбдуқаҳҳор акадан тўғрисини сўрадик — бу ерни қанчага олган эдингизу, у пулни қандоқ топган эдингиз?\nАбдуқаҳҳор Мусаев: Ўша пайтдаги пул билан назаримда 85 минг тўлаган эдим бу 15 сотих ер учун.\nОзодлик: Ўша вақт учун бу катта пул эди-а? Сир бўлмаса, бунча пулни қаердан олгансиз?\nАбдуқаҳҳор Мусаев: Сир эмас. Собиқ совет даврида мен ҳайдовчи бўлиб ишлар эдим. Пахта таширдим. Тошкентдаги Пушкин майдонида пахта заводи бўлар эди. 70-йиллардан бошлаб, бошқа вилоятлардан шу заводга пахта олиб келардим. Калхида, деган машина бўларди. Ойлигим 360 сўм бўларди. Шу Жиззахдаги Пахтакор, Дўстлик деган районларни биз биринчи бўлиб очганмиз.\nОзодлик: Ҳайдовчилик қилиб ҳам катта пул топса бўлармиди ўша пайтларда?\nАбдуқаҳҳор Мусаев: Ҳа, бўларди. Баъзи узоқ вилоятларда комaнадировкаларга кетганимизда, 700 сўмгача пул ишлаган ҳайдовчилар бўларди. Чунки, автопоезд ҳайдардик. Унинг узунлиги 24 метр бўларди, 29 тонна юк оларди. Ойликни катта бўлиши, ўзингиз экспедитор, ўзиз пахтага жавобгарсиз, ҳаммасига ўзингиз жавоб берар эдингизда.\n“Бир дона каптар 15 минг доллар”\nОзодликнинг “Эркин микрофон”ига сим қоққан Абдуқаҳҳор Мусаевни маҳаллага ер олиб бергудай даражада ошинтирган яна битта ҳунари бор экан — қушчилик, яъни, каптарвозлик.\nАбдуқаҳҳор аканинг сўзларига кўра, бу анчагина даромадли ҳунар.\nАбдуқаҳҳор Мусаев: Мен шуғулланган асосий ҳунар¸ аслида парранда эди. Бутун союздан одамлар келарди, Тошкентда кўргазмалар бўларди. Ўша ерда қушлар сотилар эдим. Ўша даврда мен битта каптарни 1000 сўмга сотсам, бир йил ишламасдан яшасам бўлар эди. Совет даврида бу катта пул эди.\nОзодлик: Зотдор каптарлар бўлармиди?\nАбдуқаҳҳор Мусаев: Ҳа¸ зотдор каптарлар бўларди. Уларни ўзимиз чиқарар эдик-да. Масалан, каптарни битта зотини етиштириш учун менинг 22 йил умрим кетган.\nОзодлик: Нега 22 йил кетади? Кейин у зотдор каптарларни қердан топасиз? Ўзбекистонда борми?\nАбдуқаҳҳор Мусаев: Уни ҳар бир патини патига мослагунингизча, қанча меҳнат керак. Ўзингиз чатиштирасизда, селекция қиласиз. Бу жуда сабр талаб қиладиган, оғир меҳнат. Германия, Москвалардан келишарди. Сочиларга кўргазмага борганмиз.\nОзодлик: Энг қиммат сотган қушингиз қачон бўлган ва қанча бўлган?\nАбдуқаҳҳор Мусаев: 1997 йилда мен битта каптаримни 15 минг долларга сотганман.\nОзодлик: Харидор ким бўлган?\nАбдуқаҳҳор Мусаев: Шу тошкентлик битта пулдор эди. ГУМ ни директори бўларди битта.\nОзодлик: Энди бу бизнес ҳозир ҳам бемалолми? Мана 2-3 минг доллар, 15 минг долларлик каптарлардан гапираяпсиз?\nАбдуқаҳҳор Мусаев: Ҳа, бемалол. Расман рухсат берилган. Мана бу йил 7-8 ноябр бўлади, дейишаяпти. Ҳозир лекин Ўзбекистон ёпиқ, чет эллардан кўп келишмаяпти. Аммо, Россия, Қозоғистонлардан бир амаллаб келишади. Ўтган йили жуда зориқиб қолган эдим. Иккита каптаримни 2 минг 700 долларга бериб юбордим.\nОзодлик: Шунча пуллик мол сотаётган экансиз, бунга ҳеч ким индамайдими, масалан, солиқ тўланг, дейишадими?\nАбдуқаҳҳор Мусаев: Йўқ, йўқ. Ҳозирча солиқ дейишаётгани йўқ. Аммо, ким билади дейсиз ҳали бу бозорни ҳам тинчини бузишлари мумкин. Бу давлатда ҳамма нарсани кутса бўлади.\n“Фақат адолат йўқлигига ачинаман”\nХуллас, бугунги қаҳрамонимиз – тошкентлик ҳайдовчи ва қушчи Абдуқаҳҳор Мусаев касби ва ҳунари ортидан ўз даврида яхшигина даромад қилган экан.\nУнинг сўзларига кўра, тирикчилиги ҳозир ҳам нолигулик эмас. Аммо, гап тирикчилик ёхуд бизга мурожаат қилишига сабаб бўлган можаро – 15 сотих ерга кетган харажатда ҳам эмас.\nАбдуқаҳҳор Мусаев: Мени энг ачинтирган нарса – адолатнинг йўқлиги, қонун йўқлиги. Бизнинг давлатда, ҳозирги кунда ачинаётганим шу. Маҳалла учун жоним куяди. Мана маҳалла обод бўладиган йил, дейишди. Биз 700 та терак экдик. Мана ҳозир ўшаларни кесиб, ўрнига магазин қуришаяпти. Ҳозир магазинга сотилмаган битта мозор қолди, холос. Келсангиз, юракларингиз ёниб кетади. Қўйиб берсангиз, мозорни ҳам текислаб, магазинга сотса, бизнинг раҳбарлар. Уларга пул бўлса, бўлди.\nОлмазорларни кесиб ташлашди. Одамни қўли қалтирайди бундай дарахтларни кесишга. “Эй, барака топгурлар, бу олмаларни кесмаларинг. Маҳаллага керак, бу тераклар”, дедик. Йиғлаворгингиз келади. Охирги ишларни мен кассеталарга ёзиб олдим, видео қилиб. Милиционерлари келди ёнимга.\nБаъзи маҳаллаларни кўрсанг, ободлиги, аҳиллигидан йиғлагинг келади. Бизни маҳалла эса Тошкентни марказида тош йўл, чанг-тўпроқ, тузукрок гузари йўқ. Савоб ишни ҳам қилиш керак, ахир. Аммо, буни ҳам тушунган қиларкан, тушунмаган, минг йилда ҳам тушунмас экан. Орзуларим шунақа эди-да, маҳалла обод бўлсин, деган эдимда.\nБўлди, мен шунча юриб битта нарсани тушундим — бу давлатда фақат ҳаром йўлга ўтиш керак экан-да. Шунда ривожланиб кетар экансиз, Абдуқаҳҳор Мусаев.\n62 йиллик умрнинг адоғида келинган бу хулоса, албатта, аччиқ ва оғриқли. Абдуқаҳҳор Мусаевни тинглар эканмиз, эҳтимол, бу шу бугунги аччиқнинг устида айтилган гапдир. Эҳтимол, вазият аслида бундан яхшироқдир, деган ўйга ҳам бордик.\nАммо, бунинг ҳукми яна Сизга қолди. Ён-атрофингиздаги замондошларингиз ҳаёти Сизга кундек аён.\nМарҳамат, дилингизни қийнаëтган дарду ҳасратларингиз¸ўйлаëтганингиз фикр-мулоҳазаларингизни эл билан баҳам кўрмоқчи бўлсангиз¸ +420 602 612 713 рақамига қўнғироқ қилинг! Бир марта телефон қилиб қўйсангиз¸ Сиз билан бафуржа суҳбатлашиш учун ўзимиз қайтариб сим қоқамиз.\n" Эркин микрофон " рукни остида берилаëтган фикр ва мулоҳазалар оддий ўзбекистонликларнинг шахсий қарашлари ифодаси ва улар Озодлик таҳририяти қарашлари ифодаси эмас.


Бир “Китоб уйи”нинг даъвати билан машҳур ҳажвчи Азиз Несин шаҳарга келганди. Одатда ёзувчилар, таниқли кишилар келишса ўз-ўзидан байрам бошланади. Коняда, яъни диндору динсизни бағрига чорлаган мавлоно Жалолиддин Румий мақбараси турган шаҳарда Азиз Несинга худосизсан, дея меҳмонлар эшиги ёпилди. Унга бирорта меҳмонхона жой бермади.\nЖуссаси кичик, ёши саксондан ошган Азиз Несин ҳар куни бир воқеанинг ўртасида. Газетачи Уғур Мумчини ўлдиришганда мотам маросими куни миллион-миллион одам кўчаларга чиқди. “Бундай тантанани” ҳавас қиламан, деган Азиз Несин яна кун тартибига тушди.\nҲатто “Мотам маросими яна ҳам татаналироқ бўлсин, дея ўлганимдан кейин жасадимни ёқиб юборинглар деган қарор олдим” деб ёнғинга керосин сепди.\nКейин жасадни ёқмоқдан воз кечди ва “Умумий қабристонлардан узоқда бўламан”, деб ўз ҳовлисидан қабр қаздириб қўйди.\nМасала “қайнай-қайнай” Туркия Парламентида ҳам тортишилди.\n“Худо йўқ, мен Аллоҳга ишонмайман,” деган Азиз Несин Сивас шаҳрига борганда, у ётган меҳмонхона ёндириб юборилди. Ўнлаб бегуноҳ инсонлар ёниб кетишди, у эса тирик қолди.\nИстанбулга қайтиб келар экан, уни олқишлар билан кутиб олганлар ҳам сон-саноқсиз эди.\nАзиз Несин эса “Бу халқнинг олтмиш фоизи аҳмоқдир,” дея хитоб қилади.\nЯна у кун тартибида. Бу сафар судга беришди уни. Суд ёзувчини жазоламади.\nШундан кейин у телевизиорга чиқиб “Мен бу халқнинг олтмиш фоизи аҳмоқ, деганимда ҳақ эканман, акс ҳолда суд менга жазо берарди,” деди.\nҚизиғи шундаки, Азиз Несиннинг бу гапи мақолга ўхшаб қолди. Икки киши тортишса, бас, орага унинг “гап”и тушади “Азизи Несин ҳақ, бизнинг олтмишимиз аҳмоқ,” дейдиган бўлишди.\nБу орада Азиз Несин Салмон Рушдининг китобини таржима қилдириб, чоп этажагини маълум қилиб, асабларни эговлашда давом этти.\nБизнесменлардан бири Азиз Несинни ўлдирган одамга катта миқдорда мукофот беражаги ҳақидаги хабар ёйилди. Ҳукумат Азиз Несинни қўриқлай бошлади. У эса “Мени деб қўриқчилар ўлишини истамайман,” деб қўримадан воз кечди.\nАзиз Несин атеист-коммунистлигини ҳам ифтихор билан айтади.\nУ ўзи фонд очиб, бу ердаги маблағга ота-онасиз болаларни ўқитмоқда. Табиийки, уларга марксизм-ленинизмни ўргатмоқда.\nКурдлар масаласида у доим ҳукумат билан мухолифатда эди. Ҳатто Шимолий Ироққа турк аскарлари киришидан безофталигини билдирганди.\nОлмония Ташқи ишлар вазири, “Бизнинг қуролимизни Шимолий Ироқда ишлатманг”, дер экан, яна ўртага Азиз Несин чиқди “Нима қуролингизни ўзингизга қарши ишлатайликми, ёки сиз қурол билан бизни кишанламоқчимисиз?”, деди.\nДоим Азиз Несиндан норози бўлиб юрган Туркия раҳбарлари бу сафар Азиз Несиннинг жасоратига қойил қолишганини яширишмади.\nДарвоқе, у ҳар куни ҳукуматни осмондан олиб ерга, ердан олиб осмонга уради. Ҳукуматнинг ҳар бир ҳаракати, ҳар бир сўзини назоратда тутади ва албатта нуқсонини кўрсатади. Бунга улгуриш учун саксон ёшли Азиз Несин уч соат ухлайди. Саҳар бешда туриб, боғда гулларга ишлов беради, жониворларга қарайди, чунки чорваси ҳам бор. Кейин ижодини бошлайди.\nДарвоқе, Конядаги воқеа ҳақида эди гап. Унга меҳмонхонасидан жой бермаган киши “Ҳотел ёниб кетишидан қўрқдим,” дея Сивас воқеаларига ишора қилди. Кейин эса шундай деди:\n“Азиз Несин худосизлигини очиқ айтади. Орамизда эса художўй бўлиб кўринган қанча-қанча худосизлар бор. Улар Несинга нисбатан хавфлидирлар.”\nНима бўлганда ҳам Азиз Несин Туркия заминида турли қарашлар, турли тушунчалар, турли фикрлар борлигининг бир кўринишидир. (“Би-би-си”, 1995 йил).\n« Сиёсий латифалар Туркия туркуми »


14 сентябрдан бошлаб “Тошкент - Нижний Новгород - Тошкент” автобус йўналишида илк автобуслар қатнови йўлга қўйилади. Бу ҳақда Ўзбекистон автомобиль транспорти агентлиги матбуот хизмати маълум қилди.\nХабарда қайд қилинишича, ушбу йўналишда Ўзбекистон томондан ташувчи “UZKAZ AVTO TRANS” МЧЖ шаклидаги ҚКга қарашли “VANHOLL” русумли автобуслари хизмат кўрсатади. Россия томонидан эса ташувчи “Панюшкин С.Ю.” ЯТТга қарашли “VANHOLL” русумли автобуслари хизмат кўрсатади.


Янги iPhone'ларда симсиз қувватлаш функцияси пайдо бўлади » Ўзбекистон янгиликлари – Zamin.uz\nЯнги iPhone'ларда симсиз қувватлаш функцияси пайдо бўлади\n10 февраль 2017, 18:00\nKGI Securities'нинг таниқли аналитиги Мин-Чи Куо сўзларига кўра, Apple'нинг янги смартфонларида симсиз зарядка функцияси бўлишини айтиб ўтди. Бу ҳақда MacRumors'га таяниб Кун хабар беради.\nКуо Купертино корпорацияси технологияни қай тарзда амалга оширишни режалаштиргани ҳақида ҳеч нима демаган, бироқ бу функцияга эга биринчи айфонлар бозорга 2017 йилда чиқишини маълум қилган.\nЭкспертларнинг қайд этишича, Apple компаниясининг "ақлли" соатларида симсиз зарядка мавжуд бўлиб, шунинг учун ҳам iPhone қурилмаларида мазкур имкониятни пайдо бўлиши анча ҳақиқатга яқиндир. Бундан ташқари, ўтган йили Bloomberg нашри компания гаджетларни масофадан қувватлашга имкон берувчи технология устида тинмай ишлаётганини хабар қилган эди.\nАввалроқ Мин-Чи Куо 2017 йилда Apple смартфонларнинг бирданига уч моделини ишлаб чиқаришини хабар қилган эди. Унинг тахминига мувофиқ, iPhone ўзининг янги тўпламида бирданига икки хил 5,5 дюймли версияни тақдим этди: улардан бири — стандарт LCD дисплей, бошқаси OLED экранга эга бўлади. Ҳар бир смартфонга икки модулли камера ўрнатилади. Кичик модель iPhone 8 эса 4,7 дюймли LCD экраном ва одатий фотомодул билан жиҳозланади.\nБундан ташқари, аналитикнинг маълум қилишича, корпорация хавфсизликни таъминлаш учун илғор биометрик технология жорий қилади. Одатий Touch ID ўрнига Apple'нинг янги смартфон ва планшетлари ўз эгаларини юзни идентификация қилиш ёрдамида аниқлайди.\nЯнгиликлар » Технология » Янги iPhone'ларда симсиз қувватлаш функцияси пайдо бўлади\n07:47 iPhone 8: Apple тезкор қувватлашда янги технологияни қўллайди


Бинали Йилдирим: “Имкониятларни бирлаштириб, биз юксак мақсадларга эришамиз” - Халқ сўзи\n16:37 25 Сентябр 2018 Сиёсат\nҚуйида ана шу суҳбатни эътиборингизга ҳавола этамиз.\n— Ҳурматли Раис жаноблари, аввало, Сизни Ўзбекистонда кўриб турганимиздан беҳад мамнун эканлигимизни билдирмоқчимиз. Юртимизга хуш келибсиз.\n— Хуш кўрдик.\n— Ўзбекистонда Президент Шавкат Мирзиёев томонидан мамлакатни ривожлантириш бўйича жуда катта ислоҳотлар олиб бориляпти. Етук сиёсатчи, давлат арбоби сифатида ушбу саъй-ҳаракатларни қандай баҳолайсиз?\n— Дарҳақиқат, Ўзбекистон раҳбари ҳурматли Шавкат Мирзиёев жуда муҳим ислоҳотлар дастурини амалга оширмоқда. Биз буни ҳар томонлама қўллаб-қувватлаймиз ва юқори баҳолаймиз.\nМамлакатингиз етакчиси Президент сифатида фаолиятини бошлаган дастлабки кунларданоқ, Ўзбекистоннинг дунёга очилишини таъминлаш, иқтисодиётни, аҳоли фаровонлигини юксалтириш йўлида жиддий қарорлар қабул қилди. Ана шундай саъй-ҳаракатларнинг самараси сифатида, жумладан, Ўзбекистон ва Туркия ўртасидаги алоқалар ҳам кучайди ва мустаҳкамланиб бормоқда. Бунда Шавкат Мирзиёевнинг 2017 йил 25-26 октябрь кунлари Туркия Республикасига, шу йилнинг 29 апрель — 1 май кунлари Туркия Республикаси Президенти Режеп Таййип Эрдўғоннинг Ўзбекистонга амалга оширган тарихий давлат ташрифлари катта туртки бўлди. Улар доирасида кечган учрашув ва музокаралар, эришилган аниқ келишувлар, имзоланган муҳим шартнома ҳамда битимлар ҳамкорликни стратегик шериклик даражасига олиб чиқишга қаратилгани билан аҳамиятлидир. Давлатларимиз иқтисодиёт, савдо-сотиқ, транспорт-логистика, саноат, энергетика, илм-фан, таълим, туризм ва бошқа соҳаларни биргаликда ривожлантириш бўйича фаол иш олиб бораётир.\nБизнинг Ўзбекистонга ушбу ташрифимиз ҳам ўзаро муносабатларимизга, шубҳасиз, янги саҳифа бўлиб қўшилади. Ташрифимиз доирасида Ўзбекистон Республикаси Олий Мажлиси Қонунчилик палатаси ҳамда Сенатида учрашувлар ўтказдик. Шунингдек, Туркия ҳамкорлик ва мувофиқлаштириш агентлиги (TIKA)нинг йирик лойиҳаларидан бири — тез тиббий ёрдамга ихтисослаштирилган замонавий реанимобиллар ҳамда Давлат хизматлари агентлиги учун мўлжалланган мобиль автобусларни тантанали топшириш маросимида иштирок этдик.\nМамлакат раҳбари, ҳукумат аъзолари билан мулоқотлар қилдик.\nСафаримиз давомида Самарқанд ҳамда Бухоро шаҳарларини зиёрат қилишни ҳам режалаштирганмиз.\n— Маълумки, Ўзбекистон Республикаси Олий Мажлисининг Туркия Буюк миллат мажлиси билан ҳамкорлик бўйича парламентлараро гуруҳи ва Туркия Республикаси Буюк миллат мажлисининг “Туркия — Ўзбекистон” парламентлараро дўстлик гуруҳи тузилган. Уларнинг биринчи қўшма мажлисида амалий тадбирлар режаси (“Йўл харитаси”) имзоланганди. Режада кўзда тутилган чора-тадбирлар қандай олиб борилмоқда?\n— Юқорида айтиб ўтганимдек, давлатларимиз ўртасида ҳамкорликни ривожлантириш бўйича бир қанча ҳужжатлар имзоланган. Парламент, хусусан, Туркия Буюк миллат мажлиси вакиллари сифатида бизнинг муҳим вазифаларимиздан бири ана шу шартномаларнинг амалий ифодасини таъминлаш йўлида фаол иш олиб боришдир.\n“Йўл харитаси” доирасида парламентларимиз ўртасидаги алоқалар тобора мустаҳкамланиб боряпти. Ўтган қисқа давр мобайнида икки давлат олий вакиллик органлари делегациялари бир неча мартадан ўзаро ташрифларни амалга оширдилар. Бизнинг Ўзбекистонга келишимиз ҳам “Йўл харитаси”дан ўрин олган муҳим тадбирлардан бири ҳисобланади.\nАсосий мақсадимиз Ўзбекистон Республикаси Олий Мажлиси Қонунчилик палатаси ва Сенати билан Туркия Буюк миллат мажлиси ўртасида ўзаро мулоқотни янада жонлантириш, қонунчилик соҳасида билим ва тажриба алмашинувини кучайтиришдир. Бунда, албатта, Туркия Республикаси Буюк миллат мажлисидаги “Туркия — Ўзбекистон” дўстлик гуруҳи, Ўзбекистон Республикаси Олий Мажлисининг Туркия Республикаси Буюк миллат мажлиси билан ҳамкорлик бўйича парламентлараро гуруҳлари муҳим ўрин тутади.\nМазкур саъй-ҳаракатларнинг барчаси пировардида Ўзбекистон ва -Туркия ўртасидаги дўстлик кўпригининг мустаҳкамланишига хизмат қилади.\nЎрни келганда бир нарсани айтиб ўтишни истардим. Келгуси ойда, аниқроғи, 8 — 11 октябрь кунлари Туркияда Евросиё парламентлари раҳбарларининг мажлиси бўлиб ўтади. Унда 35 парламент раҳбари, элчилар, нуфузли меҳмонлар қатнашиши кутиляпти. Хусусан, Ўзбекистон парламенти вакиллари ҳам иштирок этади. У йирик анжуман бўлиб, минтақавий ва миллатлараро масалалар муҳокама қилинади. Ана шу мажлисда Ўзбекистоннинг қатнашишини биз жуда муҳим, деб ҳисоблаймиз.\n— Ўзбекистон ҳамда Туркия ўртасидаги савдо-иқтисодий муносабатларнинг бугунги ҳолати ва истиқболлари ҳақида нималар дея оласиз?\n— Давлатларимиз ўртасидаги ўзаро товар айирбошлаш ҳажми айни пайтда 2 миллиард долларга ҳам етмайди. Агар бугунги кунда Туркияда 81 миллион, Ўзбекистонда қарийб 33 миллион, қўшиб ҳисоблаганда 114 миллион аҳоли истиқомат қилишини инобатга олсак, бундай катта нуфус, салоҳият учун ҳозирги натижа, албатта, жуда кам.\nТўғри, кўрсаткичларимиз ўтган йилдан эътиборан орта бошлади. Масалан, 2017 йилда ўзаро савдо 20 фоиз ўсган бўлса, бу йил 30 фоизга кўпайиши кутиляпти. Биз кўзлаган марралар эса анча юксак. Жумладан, яқин йилларда ўзаро товар айирбошлаш ҳажмини 2 миллиард, ўрта ва узоқ истиқболда 5 миллиард, ҳатто 10 миллиард долларгача етказиш ниятидамиз. Бунинг учун имкониятларимиз етарли. Чунки Туркияда ҳам, Ўзбекистонда ҳам кучли ривожланган тармоқлар, йўналишлар мавжуд. Муҳими — ана шу имкониятларни бирлаштира билиш. Шунда юқори натижаларни ҳам қўлга киритамиз, давлатларимиз ўртасидаги дўстлик муносабатларини ҳам мустаҳкамлаган бўламиз.\n— Ўзбекистон халқига тилакларингиз.\n— Бу замин ўзбек халқи ва бизнинг ота юртимиздир. Дунё илм-фани, маданияти, муқаддас динимиз ривожига катта ҳисса қўшган буюк алломаларни етиштириб берган давлат ҳисобланади. Туркияда ҳар бир мусулмон ҳадис илмининг султони Имом Бухорийни, Имом Мотуридийни, буюк олим Али Қушчини, улуғ шоир Алишер Навоийни, мутафаккир Юсуф Хос Ҳожибни, тиб илмининг султони Ибн Синони яхши билади. Улар биз учун ҳам қадрлидир. Қардошлигимиз, дўстлигимиз айни жиҳатлар билан ҳам боғлиқ. Шу боис аждодлар меросини чуқур ўрганиш, барчага таништириш, тарғиб қилиш, шу орқали маданият туризмини равнақ топтириш учун биргаликда кўп ишлар қилишимиз лозим. Бунда -халқларимиз ўртасида борди-келдилар кучайиши, икки томонлама инвестициялар киритиш янада ортиши зарур. Биз бунга тайёрмиз. Гарчи географик жиҳатдан бошқа-бошқа ерларда жойлашган бўлсак-да, кўнгилларимиз бир, бахту қувончимиз бир.\nСўзимнинг сўнгида Туркия халқининг Ўзбекистон халқига саломи ва эзгу ниятларини етказишдан мамнун эканлигимни билдириб, яшасин ўзбек — турк дўстлиги, деб қоламан.\n“Халқ сўзи” мухбирлари Шавкат ОРТИҚОВ, Омонулла ФАЙЗИЕВ суҳбатлашди.


ИнтерФУТБОЛ :: Самвел — «Лев»мас: терма жамоа эса «Пахтакор» эмас\nСамвел — «Лев»мас: терма жамоа эса «Пахтакор» эмас\n1998 йилда Францияда ўтказилган жаҳон чемпионати саралаши ўйинларидан бошлаб Ўзбекистон миллий терма жамоасининг деярли барча ўйинларини бевосита стадионда кўриб келаман.\nИшонмассиз балки, миллий терма жамоамизнинг ЖЧ-2018 саралашидаги сўнги икки ўйинини илк бор «яна ўша таркиб, яна ўша Сергеев», дея иштиёқсиз ҳолда телевизорда кўрдим. Ва, барибир, Ватан жамоаси эмасми, ички бир умид билан сўнгги дақиқаларгача кутдим.\nСурия билан сафар ўйинидаги мағлубиятимиздан сўнг туғишган укам «Бабаян эпопеяси. «Мабодизм» синдроми» сарлавҳали мақоласида ёзганидек: «МАБОДО рақиб дарвозаси ланг очилиб қолса, МАБОДО ҳимоячилар хато-пато қилиб ўз дарвозасини ишғол этиб қўйса ёки МАБОДО ҳакам адашиб пенальтими, яқинроқ масофадан жарима зарбасими белгиласа-ю ва МАБОДО кимнингдир зарбаси «ўхшаб» қолиб, гол уриб қолинса», деган кул тагидаги ёниши гумон бўлган чўғдек зарра умидимиз аланга олмади. Эрон терма жамоаси ҳам бу чўғни тепкилаб ташлаш учун Сурия терма жамоаcига ёрдам бериб юборди.\nШунингдек, иккинчи марта сўнгги умидимиз Жанубий Корея терма жамоаси иштирокидаги ўйин туфайли амалга ошмай қолди.\nФутболимиздаги футболдан бошқа нарсани устун қўювчилар бўлишса, бундан ич-ичидан қайғургани йўқ. Бу ҳолатда мухлисга қийин! «Яна тўрт йил кутамиз-да, 1998 йилдан бери кутаяпмиз-ку», дегувчилар ҳам топилар балки. Бироқ ланж терма жамоамиздан уйида тинчлик бўлмаган Сурияки олдинга ўтиб кетган экан, 2022 йилги жаҳон чемпионатигача Афғонистон ёки Хитой Тайпейи терма жамоалари ҳам бизга жиддий тўсиқ бўла олмайди, деб ҳеч ким айтолмайди!\n«2026 йилги жаҳон чемпионатида 48 та терма жамоа иштирок этади-ку, ўшанда бемалол биз ҳам қатнашамиз» дегувчилар ҳам ўйлаб гапиришсин. Бугун 4,5 та йўлланма учун кураш бўлган саралаш ўйинларида 7 ёки 8-ўринда қолган терма жамоамиз 2026 йилги жаҳон чемпионатида Осиёга бериладиган 8 йўлланма учун курашда 9 ёки 10-ўринда қолиб кетиши мумкин эканини инкор қилолмаймиз!\n2011 йилдан бошлаб терма жамоамиз ўйинлари борасида гап кетганда оптимистик руҳда сўзлашни ўрганган мухлисларнинг каломлари 2015 йилдан кейин пессимистик руҳга шўнғиди. Худди терма жамоамизнинг ўйинлари каби!\nТерма жамоамизнинг ўйинлари, натижалари статистикасидаги диаграммани яна юқорига кўтариш учун ҳужумкор тактикани хуш кўрувчи, мухлислар олдида ёлғон гапирмайдиган, қандайдир бошқа манфаатларни футболдан устун қўймайдиган, матбуот анжуманларидан қочмайдиган, нотўғри иш қилиб қўйса, очиқчасига, мардона тан ола биладиган, қайсарлигини яхши ишлар ва натижалар учун йўналтира оладиган, энг муҳими, халқини яхши кўрадиган МУРАББИЙ керак!\nСамвел Бабаян балки яхши инсондир — буни билмайман. Самвел Бабаян яхши менежер — буни биламан. Бироқ Самвел Бабаян яхши мураббий эмас — буни билдим.\nБир пайтлар Самвел Бабаян «Пахтакор» клубини бошқарганида жамоани «шер»лар деб аташ урф бўлганди ва бу ном ҳамон «Пахтакор» билан қўшиб айтилади.\nБалки «Пахтакор»да Самвел шер — «лев» бўлгандир. Аммо терма жамоа миқёсида олганда САМВЕЛ — «ЛЕВ»МАС. Буни кеч англадик.\nТерма жамоа миқёсидаги мураббийлар орасидаги шер — «лев»лар 2018 йилда Россияда ўтадиган жаҳон чемпионатида ўз жамоаларини мураббийлар ва захира ўйинчилари учун аталган ўриндиқларда ўтириб кузатади. Уйда телевизор орқали эмас.


Халққа хизмат – олий фазилат\nУламоларимизнинг Навоий вилоятига ташрифлари бошланди. Ушбу учрашувлар намозхонларнинг маърифатини, маънавиятини янада юксалтириб, уларга кўтаринки руҳ бағишламоқда.\nХусусан, бугун Тошкент шаҳар бош имом-хатиби ўринбосари устоз Абдуқаҳҳор домла Юнусов Навбаҳор тумани “Шайх Абул Ҳасан Харақоний” масжиди намозхонлари билан учрашдилар. Пешин намози адо этилгач, мўмин-мусулмонларга "Халққа хизмат олий фазилат" мавзусида амри-маъруф қилдилар.\nДарҳақиқат, мўмин банда доим халқ хизматида бўлишга ва уларга манфаат етказиш ҳаракатида бўлади. Абдуллоҳ ибн Умар розияллоҳу анҳумодан ривояти қилинади. Набий салаллоҳу алайҳи васаллам: "Дарахтлар орасида бир дарахт бор, баргини ташламайди, у мусулмонга ўхшайди, айтинглар-чи, бу қайси дарахт?" дедилар. Одамлар бундоқ дарахт, ундоқ дарахт деб айтдилар. Мен: «хурмо дарахти» демоқчи бўлдим, лекин ёш йигит бўлганим учун айтишга уялдим. Расуллох салаллоҳу алайҳи васаллам: "У хурмо дарахти" дедилар.\nДемак Набий солаллоҳу алайҳи васаллам халққа фойдаси кўп тегадиган ва яхшилиги бардавомли мўминни хурмо дарахтига ўхшатдилар.\nШундан сўнг, устоз Абдуқаҳҳор домла Юнусов азиз намозхонларнинг қизиртирган саволларига батафсил жавоблар бердилар.\nДругие материалы в этой категории: « Масъулиятни ошириш зарурлиги таъкидланди\tМарҳум муфтий Усмонхон Алимовнинг китоби ҳамюртларимизга улашилди »


Дорининг яратилиши антитаначаларни сунъий йўл билан қўшиш орқали иммунитетга касалликка қарши курашишда ёрдам беришга асосланган\nТОШКЕНТ, 13 май - Sputnik. Дунёда коронавирусга қарши дори кузга келиб пайдо бўлиши айтилмоқда. Бу ҳақда "Известия" нашрига берган интервьюсида вирусолог, МФТИнинг геном инженерияси лабораторияси раҳбари Павел Волчков маълум қилган.\nОлимнинг сўзларига кўра, гап Regeneron Pharmaceuticals олимлари томонидан ишлаб чиқилаётган препарат ҳақида бормоқда. Унинг яратилиши антитаначаларни сунъий йўл орқали қўшиш орқали иммунитетга касалликка қарши курашишда ёрдам беришга асосланган.\nАйтилишича, дори воситаси кузга келиб ишлаб чиқарила бошлайди. Волчковнинг сўзларига кўра, айни вақтда коронавирусни самарали йўқ қила оладиган бирорта дори воситаси мавжуд эмас.\nБошқа вирусларга қарши ишлаб чиқарилган препаратлар SARS-CoV-2га қарши самарасиз эканлиги аниқланди, улар даволаш ўрнига кўпроқ "салбий таъсир" кўрсатар эди.\nЭслатиб ўтамиз, айни вақтда жаҳонда коронавирусга чалинганлар сони 4,3 миллиондан ошган.


Дўзах ва дўзахийлар (2) – Islom Nuri\nДўзах ва дўзахийлар (2)\nКофирнинг хорлиги бунчалик қаттиқ, унинг азоблари бунчалар аламли! Инсон дўзах ўтини юзи билан тўсадиган бу оғир кунда кофирларга истеҳзо-итоб оҳангида «ўзингиз касб қилиб ўтган нарсаларингиз (яъни динсизлик мевасини) тотиб кўринглар», деб айтилур. Бундай қаттиқ азобларга инсон боласи тоқат қила олмайди. Инсон дўзах ўти у ёқда турсин, дунё ўтининг бир дона чўғини билмасдан ушлаб олса, бир-икки кун қўлининг оғриғидан нолиб юради.\nБаъзилар ҳақдан юз ўғириб бепарво юрадилар. Гўё жаннат уларга тўлиқ кафолатлаб берилган ва жаҳаннам устидан ўтмаслигига аниқ ишончи бордек. Биродарлар! Билингларки Аллоҳнинг «макри»дан фақат зиён кўрувчи қавмгина хотиржам бўлади.\nУтба ибн Ғазвон разияллоҳу анҳу хутба қилиб деди: «Бизларга зикр қилинишича,\n(дўзахга) бир тошни ташлаб юборилади ва у етмиш йилда ҳам унинг қаърига\nетолмайди, Аллоҳга қасам-ки ўша дўзах инсонлар билан тўлдирилади, бундан\n«Мана шу икки ғаним (яъни мўминлар билан кофирлар)\nПарвардигорлари (нинг ҳақ дини) хусусида талашдилар (яъни\nмўминлар Аллоҳнинг ҳақ дини бўлмиш Исломнинг ғолиб бўлишини истадилар, кофирлар эса бу динни йўқ қилмоқчи бўлдилар). Бас, кофир бўлган кимсалар учун ўтдан бўлган кийимлар бичилди, (энди) уларнинг бошларидан қайноқ сув куйилиб;. У (сув) билан уларнинг ичларидаги нарсалар ҳам,\nтерилари ҳам эритиб юборилур».\n«Ва (у жойда) қайноқ сув билан суғорилиб, у\n(сув) ичакларини бўлак-бўлак қилиб ташлаган».\n«Улар у жойда (жаҳаннам ўтидан ором берадиган) бирон\nсалқинни ва бирон ичимликни топмаслар!. Фақат қайноқ сув ва йирингнигина\n«қайнаб турган булоқдан суғорилур!».\nАбдуллоҳ ибн Аббос, Мужоҳид ва Ҳасан: «қайнаб турган – яъни ниҳоятда\n«Унинг (яъни, ҳар бир кофир бўлган кимсанинг) олдида\nжаҳаннам бордир. (Жаҳаннамда) унга йирингли сувдан берилганда,\nуни ютмоқчи бўлади-ю, (томоғидан) ўтказолмайди».\nАбу Ҳурайра разияллоҳу анҳудан: Расулуллоҳ соллаллоҳу алайҳи ва саллам\nдедилар: «Уларнинг бошларидан қайноқ сув қуйилур ва у (сув) уларни тешиб ўтур.\nҲатто у ичларига тўлиб ундаги нарсаларни шилиб тушади ва оёқларидан тешиб чиқади\n– мана шу – (оятда келган) эритиб юборишдир, – сўнгра яна аввалги ҳолига\nАммо уларнинг емишлари эса «зариъ» ва «заққум» дир.\n«Улар учун бирон таом бўлмас, (уларнинг емишлари) фақат\n(еган кимсани) семиртирмайдиган ва очликдан халос қилмайдиган\nзариъдан (заҳарли ва бадбўй тикансимон ўсимлик) бўлур!».\n«Албатта (дўзахнинг ўртасида ўсадиган) Заққум дарахти\nгуноҳкорларнинг таомидир. (У таом) мисоли қайноқ сувнинг қайнаши\nкаби қоринларида қайнайдиган эритилган (доғланган) ёғдир!».\n«Ҳақиқатан Биз уни (яъни заққум дарахтини) золим кимсалар\nучун фитна қилиб қўйдик (яъни золим-кофирлар бундан кулишиб дейишди: дўзахда ҳам дарахт бўладими, ўт уни куйдириб юборадику, деб инкор қилдилар). Дарҳақиқат у дўзах қаърида ўсадиган бир\nдарахтдир. Унинг бутоқлари (даги мевалари хунукликда) худди\nшайтонларнинг бошларига ўхшайди. Бас улар (яъни дўзахийлар)\nалбатта ундан еб, қоринларини тўлдирувчидирлар».\nҚатода зариъ ҳақида айтади: «Энг ёмон, энг бадбўй ҳамда\n«Агар заққумдан бир томчиси бу дунёга томиб кетса, дунё аҳли ҳаётини\nЭнди аламли азоблардан ташқари емиши заққум бўлган кишининг ҳоли нима кечади?\nЖаҳаннам посбони (фаришта) Молик уларга: «Албатта сизлар (мана шу азобда\nмангу) турувчидирсизлар», деган вақтида жаҳаннам аҳлининг бутун умиди\nузилади. Фақатгина жаҳаннамдан чиқиш умидлари эмас, балки бир кунга бўлса ҳам\nазобни енгиллатиш хусусидаги умидлари ҳам узилади. Сўнг ўзларига ўлим талаб\nқиладилар. Бироқ нолалари беҳуда кетади. Охир-оқибат йиғлаб ўкиришга ўтадилар ва\nбир-бирларини маломатлашга тушадилар. Азоб эса тобора зиёда бўлиб\nИбн Аббос разияллоҳу анҳу айтади: «Молик уларнинг савол (сўровлари)га минг\nйилдан кейин жавоб беради».\nРасулуллоҳ соллаллоҳу алайҳи ва саллам дедилар: «Аҳли дўзахлар шундай\nйиғлайдиларки, агар уларнинг кўз ёшларига кема туширилса, албатта оқади (сузади)\nва улар кўз ёш ўрнига қон йиғлайдилар».\nДЎЗАХГА ОЛИБ БОРУВЧИ АМАЛЛАР\nҚуйида инсонни дўзахга бошлайдиган баъзи амалларни эслатиб ўтамиз, шояд\nулардан узоқ бўлсак:\n1. Абу Ҳурайра разияллоҳу анҳудан: Расулуллоҳ соллаллоҳу алайҳи ва\nсаллам дедилар: «Аҳли дўзахдан икки тоифаси борки мен уларни кўрмадим:\n1) қўлларида сигирнинг думига ўхшаган камчилари бўлиб, у билан инсонларни\n2) Кийим кийган яланғоч, ўзи бузуқликка моил ва бошқаларни ундовчи, бошлари\nХуросон туясининг қийшайиб турган ўркачига ўхшаган аёллар. Улар жаннатга кира олмайдилар\nва жаннатнинг ҳидини ҳам топмаслар. Унинг ҳиди фалон фалон масофадан келиб\nИмом Нававий раҳимаҳуллоҳ айтади: «Ҳадисда зикр қилинган «қамчи» эгалари –\nмиршаблардир. Аммо «кийим кийган яланғоч»лар – Чиройини кўрсатиш учун\nбаданининг у ер бу ерини очиб юрадиган ҳамда бадан кўриниб турадиган юпқа\nкийимларни киядиган аёллар.. «ўзи бузукликка моил ва бошқаларни ундовчи» – Аллоҳ\nтаолонинг тоатидан тойилган, иффатсиз ва бошқаларга ҳам ўша бузуқликни\nўргатадиган аёллар.. «Бошлари Хуросон туясининг ўркачи каби» – Сочлари ўримини бошларининг ўртасига туянинг ўркачидек катта қилиб ўраб оладиган аёллар..\nБаъзи уламолар: Эркакларга тик боқадиган, улардан кўзларини олиб қочмайдиган\nҳамда бошларини (ҳаё билан) қуйи солиб юрмайдиган аёллар, деб таъриф\nЭй муҳтарама, муслима опа-сингиллар ўзингиз ўйлаб кўринг!\nАхир қанча аёллар юқорида зикри ўтган ишларга гирифтор бўлиб қолганлар.\nЭркакларнинг эътиборини жалб қиладиган юпқа либосларни кийиб, атрлар сепиб\nхушбўйланиб олган ҳамда ноз-ишва билан қадам ташлаб, ўзи фитналаниб, бошқаларни\nҳам фитнага солиб бозорларга чиқадиган, эркаклар билан юмшоқ-майин товушда\nгаплашадиган ва уларнинг қалбларини ўзига моил қиладиган, хуллас ўзининг аёллик\nҳурматини билмайдиган аёллар йўқми?! Ҳа, Аллоҳга қасам-ки бундайлар жуда кўп..\nСинглим, Аллоҳнинг ғазаби ва лаънатида юрадиган ва Аллоҳнинг мўмин бандаларига\nозор берадиган бундай бадбахт аёллардан бўлиб қолишдан эҳтиёт бўлинг! Ўзингиз\nэҳтиёт бўлганингиз каби бошқаларни ҳам бу бузуқ йўлга юришдан огоҳлантиринг. Бу\nмафтункор ва бузуқ аёллар азобу уқубатга қанчалик лоиқдирлар-а?! Сиз эса\nАллоҳнинг китоби ва расулининг суннатини маҳкам ушласангиз ажру савобга\nҳақликдирсиз, айниқса яхшиликка буюриб ёмонликдан қайтарсангиз қандай ҳам\nяхши-я. Аллоҳ Роббил оламин сизга ўзининг баракотини ёғдирсин…\n2. Имрон ибн Хусайн разияллоҳу анҳудан: Расулуллоҳ соллаллоҳу алайҳи\nва саллам дедилар: «Дўзахга қарадим ва унинг аҳлининг кўпчилиги аёллар эканини\nИмом Қуртубий раҳимаҳуллоҳ айтади: «Жаннат аҳлининг озчилиги аёллар бўлади чунки уларга нафс-ҳаво ғолиб келганлиги ва дунёнинг ўткинчи зийнатига берилиш ҳамда ақлларининг ноқислиги ва Охиратдан юз ўгириб кетишлари боисдир».\nАбдуллоҳ ибн Аббос разияллоҳу анҳумодан: Расулуллоҳ соллаллоҳу алайҳи ва саллам дедилар: «Менга дўзах кўрсатилди, унинг аҳлларининг кўпчилиги аёллар экан, нима\nучун эй расулуллоҳ? деб сўрадилар. Куфрлари сабабли, дедилар. Аллоҳга кофир\nбўладиларми деб сўрашганида. Эрларига кофир (кўрнамак) бўладилар ва (қилинган)\nяхшиликка (кофир) нонкўр бўладилар. Улардан бирига агар бир умр яхшилик\nқилсангу, кейин у сендан озгина ёмонлик кўрса: Сендан ҳаргиз яхшилик кўрмадим,-\nМуслималар мазкур аёллар қаторига кириб қолишдан эҳтиёт бўлмоғи лозим.\n3. Абу Ҳурайра разияллоҳу анҳу жаннат билан дўзахнинг тортишуви\nҳақидаги ҳадисда айтади: «Дўзах айтди: Мен устунман, чунки мутакаббир ва\nҲориса ибн Ваҳб разияллоҳу анҳудан: Расулуллоҳ соллаллоҳу алайҳи ва саллам\nдедилар: «Сизларга дўзах аҳлларининг хабарини берайми?\n– Ҳа, дейишди. Айтдиларки:\n– Қўпол, мутакаббир ва ўзини катта олувчилар.\n– Ҳар бир мутакаббир, пасткаш ва бахиллар».\nҚўпол – тошбағир.. Такаббур – қалбида кибри бор..\nМўмин аввало, Аллоҳнинг мўмин бандаларига озор беришдан эҳтиёт бўлмоғи,\nаксинча ўз биродарларига тавозели ва муҳаббатли бўлмоғи лозимдир.\nИккинчидан: Мол-дунёни тўплаб, босиб кўядиган, яхшиликларга сарфламайдиган ва ўзининг муҳтож биродарларига садақа қилмайдиган бахил бўлишдан эҳтиёт бўлмоғи лозим.\nУчинчидан: Кибрдан эҳтиёт бўлмоғи лозим. Ҳаққа унамаслик ва инсонларни\nкамситиш ва уларнинг ҳақларига тажовуз қилиш – кибрдир.\n4. Абу Зар разияллоҳу анҳудан: Расулуллоҳ соллаллоҳу алайҳи ва саллам\nдедилар: «Уч тоифа кишилар билан қиёмат кунида Аллоҳ гаплашмайди ва уларга\n(раҳмат назари билан) қарамайди, уларни покламайди ва уларга аламли азоб\nБу сўзни Расулуллоҳ соллаллоҳу алайҳи ва саллам уч маротаба такрорладилар.\nАбу Зар: «Бундай зиёнкорлар ким, Ё Расулуллоҳ?- деб сўрадилар.\n– Кийимини (тўпиқдан пастга) (бунга устки кийимнинг этаги ва шим ва лозимнинг\nпойчаси киради ИНТ) осилтириб юрадиганлар, миннат қилувчилар ва молини ёлғон\nқасам билан ўткизувчилар.\n– Ҳеч нарсани миннатсиз бермайдиган миннатчи, молини ёлғон қасам билан\nсотувчи ва изори (лўнгиси)ни (тўпиқдан пастга) осилтириб юрадиган кимсалар.\nАбу Ҳурайра разияллоҳу анҳу қуйидаги лафз билан ривоят қилган: «Чўлда ортиқча\nсуви бўла туриб, уни йўловчиларга бермайдиган киши, асрдан кейин молининг аслида\nундай бўлмаса-да фалон пулга олганман, деб ва гапига ишонтириш учун Аллоҳнинг\nноми билан қасам ичиб бир кишига молини сотган киши ҳамда бир амирга мол-дунё\nилинжида байъат бериб, агар у бирон нарса бериб турса, аҳдига вафо қиладиган,\nбермай қўйса, аҳдини бузадиган киши».\nРасулуллоҳ соллаллоҳу алайҳи ва саллам бу ҳадисда аҳли дўзахлардан тўрт\nтоифасини зикр қилдилар:\nБиринчи: Кийимини тўпиғидан пастга тушириб, кибр билан уни\nсудраб юрадиган кишилар.\nИккинчи: Миннатчилар: Мабодо бировга бир нарса берса, уни\nалбатта миннат қиладиган ва қилган яхшилигини кўп эслатадиган, гоҳида яхшиликни\nўрнини билмайдиган ва уни ўз эгалари бўлмиш муҳтожларга бермайдиган кишилар.\nМасалан: Ортиқча суви бўлатуриб уни чўлдаги муҳтожларга бермайдиган киши.\nУчинчи: Амирга мол-дунё илинжида байъат берган, агар мақсади\nҳосил бўлса аҳдига вафо қилиб, мақсади ҳосил бўлмай қолса, аҳдини бузадиган\nТўртинчи: Молини ёлғон қасам билан сотадиганлар. Бундайлар\nбугун кўп учрайди: Улар молининг яхшилигига ёлғон қасам ичади ёки ўзи уни\nфалончадан олганига қасам ичади. Қасами ҳам ёлғон бўлади. Хуллас молини алдаб\nўтказиш учун ҳар хил йўллар билан қасам ичади ва барча ичган қасами ёлғон\nАзиз биродар, барча ишларингизда, олди-сотдиларингизда ҳалол ризқ топишга,\nУлуғ Роббингизнинг ғазабига дучор қиладиган ишлардан йироқ бўлишга интилинг. Сиз\nэнг енгил азобни ҳам кўтара олмайсиз ва Аллоҳнинг раҳматига эришишга қанчалар\nмуҳтожсиз, шояд шунда зафар топгувчилардан бўлсангиз.\nАнас ибн Молик разияллоҳу анҳудан: Расулуллоҳ соллаллоҳу алайҳи ва саллам\n– Дўзах аҳлидан бўлган, дунёда ҳисобсиз ноз-неъматлар берилган киши олиб\nкелиниб, дўзахга бир ботириб олинади-да, ундан:\n– Эй одам боласи (дунёда) бирон яхшилик кўрганмисан? Сенга дунёда бирон\nнеъмат берилганми?- деб сўралади. У:\n– Аллоҳга қасам-ки йўқ, эй Роббим,- дейди. Кейин жаннат аҳлидан бўлган,\nдунёда барча турдаги машаққатларни бошидан ўтказган киши олиб келиниб, уни бир марта\nжаннатга киргизиб чиқарилади-да сўнгра ундан:\n– Эй одам боласи (дунёда) бирон бир машаққат кўрганмисан? Бошингга бирон бир\nқийинчилик тушганми?- деб сўралади. У:\n– Йўқ, Аллоҳга қасам-ки эй Роббим, ҳаргиз машаққат кўрмадим ва бошимга бирон\nқийинчилик ҳам тушмади,- дейди».\nПарвардигоро, жаҳаннам азобидан Сенинг номинг билан паноҳ тилаймиз ва қабр\nазобидан Сенинг номинг билан паноҳ тилаймиз ва Масиҳ Дажжол фитнасидан Сенинг\nноминг билан паноҳ тилаймиз ҳамда тириклик ва ўлим фитнасидан Сенинг номинг\nбилан паноҳ тилаймиз!\nПарвардигоро, бизни, ота-оналаримизни ҳамда барча биродарларимизни дўзахдан\nўзинг сақлагин. Парвардигоро, бизга бу дунёда ҳам яхшилик ато қилгин, охиратда\nҳам яхшилик ато этгин ва бизни дўзах азобидан асрагин!\nПарвардигоро, бизни бандаларингни қайта тирилтирадиган кунингдаги азобингдан\nПарвардигоро, бизни бандалар қайта тириладиган ва ҳузурингда жамланадиган\nкунда халқлар олдида шарманда қилмагин ва номаи аъмолимизни ўнг тарафдан\nПарвардигоро, бизни, ота-оналаримизни ва барча мусулмонларни ўз мағфиратингга


Сиз қаерга тегишлисиз? — Dilkashradio.com\nСиз қаерга тегишлисиз?\nАссалому алайкум џадрли биродарлар. Кундан кунга Худованд йўлида ўсиб бораётганингизга шубќа йўџ. Худованд бизни танлаган кундан бошлаб, бизни турли хил йўллар билан ўстириб, Ўзининг режасига тайёрлаяпти. Биз имонли бўлган кунимиздан бошлаб, бизнинг ўз оиламиз бор. Биз ўша даџиџада Худо оиласининг бир аъзоси бўлдик. Биз фаџат ишониш учун эмас, Худо оиласининг аъзоси бўлиш учун хам чаџирилганмиз. Хатто мукаммал ва гўзал Адан боћида хам Худованд: «Одамнинг ёлћиз бўлиши яхши эмас”, деган эди. Биз биргаликда яшаш, муносабатда бўлиш учун яратилганмиз. Ќеч биримиз алоќида – алоќида бўлиб Худонинг маџсадларини бажара олмаймиз. Алоќида иш кўрадиган имонли ќеч нарса џила олмаслигини Худо билади. Муџаддас Каломда шундай ёзилган: «Унинг бошчилигида бутун бадан алоќида-алоќида ќаётий паю-бўћинлар ёрдамида ўзаро уланади ва бирикади. Ќар бир бўлакнинг алоќида ўз ќолича, муќаббат билан ќаракат џилиши натижасида бадан ўсиб улћаяди.”\nЭнди сиз ўзингизга тегишли эмассиз. Сиз шаќсан Масиќ билан муносабатда бўлар экансиз, Худо ќеч џачон сизнинг алоќида бўлишингизга йўл џўймайди. ХУдонинг оиласида сиз ќар битта имонлига боћлангансиз. ВА ќар битта имонли абадийлик учун бир бирларига боћлиџдирлар. Римликлар 12 боб 5 оятда бу ќаџида шундай дейилган: «Шунга ўхшаб, биз кўп киши бўлсак ќам, Масиќ вужудида бирлашганмиз ва бир баданни ташкил этамиз, ќар биримиз алоќида-алоќида бўлиб, бир-биримиз учун узвдирмиз.” Исо Масиќга эргашиш учун фаџат ишонишнинг ўзигина етарли эмас. Бунинг учун МАсиќнинг танасига тегишли бўлиш ќам керак. Бирорта жамоатнинг аъзоси деганда рўйќатдаги исмлар ва сонлар кўз олдимизга келади. Бироџ аъзо бўлиш ёки Масиќ танасига тегишли бўлиш бу рўйќатдан ёки сонлардан ќам кучлироџ маънога эга. Агар Муџаддас Каломдаги ќаворий Павлуснинг мактубларини ўџийдиган бўлсак, жамоатнинг аъзоси бўлиш, бу Масиќ танасининг бир узви бўлиш эканини англаймиз.\nБу узв бир ўзи алоќида яшаши ёки хизмат џилиши мумкин эмас. ТАнангизнинг ќар бир џисми, ќар бир органи ўз ишини бажариши учун бир бирига боћланган бўлиши керак шундай эмасми? Бу нарса Исо Масиќнинг танаси учун ќам айни ќаџиџатдир. Масиќнинг танасида сизнинг ўз ўрнингиз ва вазифангиз бор. Бироџ сиз Масиќ танасига бирлашмасангиз ќаётингиздаги Худованд берган вазифани йўџотиб џўясиз. Сиз Худо белгилаган вазифани бошџа биродарлар билан муносабат орџалигина топасиз. «Баданимиз бир бўлсада, узвлар кўп, узвларнинг вазифаси эса бир хил эмас. Шунга ўхшаб, биз биз кўп киши бўлсак ќам, Масининг вужудида бирлашганмиз ва бир баданни ташкил этамиз, ќар биримиз алоќида-алоќида бўлиб, бир-биримиз учун узвдирмиз.” Агар битта бармоћингизни узиб ташласангиз нима бўлади? Кесилган бармоћингиз џурийди. Шунга ўхшаб агар Масиќ танасида џолмасак, џуриб џоламиз ва ўламиз.\nБиз ўз ўзимизча мавжуд бўлаолмаймиз. Асосий ќаёт бўћинидан узилган аъзо руќан тирик бўла олмайди. Айнан шунинг учун хам биз бошџа биродарларга боћлиџмиз ва Масиќ баданига тегишлимиз. АГар сиз биродарлар билан муносабатга эътиборсиз бўлсангиз, руќий хаётингиздаги бошџа нарсаларга ќам џизиџишингиз ва эътиборингиз йўџола бошлайди. Худонинг жамоати дунё учун намунадир. Жамоат шунчалик муќимки, бу учун Масиќ хочда ўлган. Масиќ жамоатни севган ва у учун ќаётини берган. Муџаддас Калом жамоатни Масиќнинг танаси деб айтади. Агарда жамоатга бориш хохиши бўлмаса, жамоатни ёџтирмасангиз: «РАббим Исо сени жуда яхши кўраман”, деб айтолмайсиз. Ёки бўлмаса: «РАббим Сени џабул џиламан, бироџ жамоатни ёџтирмайман”, дейиш мумкин эмас. Бироџ афсуски оћиз билан шундай демасак ќам, харакатларимиз билан шундай деймиз. Муџаддас Каломда эса руќий оилангни сев деб ёзилган. Ачинарлиси шундаки, кўпгина имонлилар жамоатдан фойдаланади бироџ жамоатни севмайди. Сизчи азиз биродар сиз жамоатингизни севасизми? Биродар агар жамоат ќаџида мукаммал маълумотга эга бўлишни истасангиз, www.najot.com сайтимизга кирсангиз, жамоат ќаџидаги ќамма маълумотлардан бохабар бўласиз.\nЖамоатни ҳимоя қилиш 2 қисм\nЖамоат қандай бўлиши керак


Швеция расмийси Исроил сафарини бекор қилди\nИсроил Ташқи ишлар вазирлигига кўра, Швеция Ташқи ишлар вазири Карл Билдт келаси ҳафта Исроилга режалаган сафарини бекор қилган.\nИсроил Ташқи ишлар вазирлиги матбуот вакили сафар қолдирилишига оид қўшимча маълумотни ошкор қилмади.\nКарл Билдт сафарининг қолдирилиши айни пайтда икки давлат ўртасидаги алоқалар совуқлашган бир даврига тўғри келди. Исроил ҳукумати яқинда Швеция нашрларидан бирида чоп этилган мақола юзасидан кескин эътироз билдириб, мақолани “антисемит”, дея қоралади.\nМақолада айтилишича, Исроил ҳарбийлари ўлган фаластинлик маҳбусларнинг тана аъзоларидан донор масқсадлари учун фойдаланган.\nШвеция ҳукумати матбуот эркинлигини рукач қилиб, мақолани кескин қоралашга оид Исроил чақириқларини инкор этди.


Иоан Андоне: "Бунедкор" анча кучли\nБугун «Жар» стадионининг мажлислар залида “Бунёдкор” - “Ал-Иттифоқ” учрашуви олдидан иккала жамоа бош мураббийлари ҳамда жамоа сардорлари иштирокида матбуот анжумани бўлиб ўтди. Даставвал, журналистлар саволларига меҳмонларимиз – “Ал-Иттифоқ” вакиллари жавоб қайтардилар.\n- Ўйин олдидан қандай ўйларни кечиряпсиз?\n(Иоан Андоне “Ал-Иттифоқ” бош мураббий): - Ўзим ҳақимда гапирадиган бўлсам, 15 йил мобайнида Руминия клубларида фаолият олиб борганман. “Ал-Иттифоқ”да иш бошлаганимга эса унчалик кўп вақт бўлгани йўқ. Биз Осиё Чемпионлар лигаси турнирида дебютантмиз. Биз учун ушбу янги мусобақада қандай иштирок этишимизни албатта вақт кўрсатади. Рақибимиз – “Бунёдкор” ҳақида гапирадиган бўлсам, улар анча кучлилар. Таркибида Ривалдо, Жепаров, Кападзе сингари тажрибали футболчилари бор.\n- Учрашувдан қандай натижа кутяпсизлар?\n(Саййаф Ал-Биши “Ал-Иттифоқ” сардори): - “Бунёдкор”ни яхши биламан. Яхши савиядаги кучли футболчилар жамланган жамоа. Биз эртага ғалабани ўйлаб майдонга чиқамиз. Дуранг натижа қайд эта олсак ҳам яхши бўларди.\n- “Бунёдкор” ОЧЛдаги дебют мавсумида ярим финалга қадар етиб борган эди. Сизлар бу ишни уддалай оласизларми?\nИоан Андоне: - Биринчи мавсумда бундай юксак мақсадларни қўйиш жуда қийин. Аввало биз Осиё қитъасининг клублар ўртасидаги энг нуфузли турнирида ўз тажрибаларимизни орттиришимиз керак. Бу - футбол! Унда ҳар нарса юз бериши мумкин.\n- Саудия Арабистони чемпионатининг сўнгги турида шогирдларингиз “Ал-Иттиҳод”га 3:0 ҳисобида имкониятни бой бериб қўйди. Ушбу мағлубият Сизларга салбий таъсир кўрсатмаяптими?\nИоан Андоне: - Ички чемпионат билан халқаро турнирнинг катта фарқи бор. Бу икки мусобақани солиштирмаслик керак. Футболчиларимиз “Ал-Иттиҳод”дан учралган мағлубиятни унутишган.\n- “Бунёдор” ҳақида билганларингиз кўпми ёки билмаганларингизми?\nИоан Андоне: - Тўғрисини айтсам, рақибимиз иштирокидаги ўйинларни кузата олишнинг имкони бўлмади. Чунки Сизларда энди чемпионатнинг икки тури ортда қолди. Аммо интернетдан айрим маълумотларни олишга муваффақ бўлдим. Сизларга яқинда тайинланган янги мураббий жамоани туб ўзгартирган бўлиши ҳам мумкин.\n- Эртанги баҳсда “Ал-Иттифоқ” ҳимоявий тактига асосида ўйнайдими ёки эътиборни ҳужумга қаратадими?\nИоан Андоне: - Ҳамма нарсани ҳозир айтиб беролмайман. Саудия чемпионатининг сўнгги турида 3:0га ютқазган ўйинимизда учта ҳимоячи билан ўйнаган эдик. Эртага ўйинни 4-4-2 тактикасида ўтказамиз. Бироқ ўйинга қараб шогирдларимнинг жойлашуви ўзгариб-ўзгариб туриши ҳам мумкин.\n- Таркибда энг ёши катта футболчи Сизсиз, бу эртанги ўйинда Сиздан жуда катта маъсулият талаб этади...\nСаййаф Ал-Биши: - Албатта. Жамоадошларимни бошқариб туришим керак. Биз ғалабани ўйлаб майдонга тушамиз.


Ўтган ҳафтада биржада пахта ёғи ва шакар қанчадан сотилди? — Review.uz\nЎтган ҳафтада биржада пахта ёғи ва шакар қанчадан сотилди?\nЎтган ҳафтада савдо платформаларига 2 174,0 тонна пахта ёғи қўйилди ва улардан 1 825,0 тоннаси, яъни 83,9% сотилди. Биржа савдоларига 2 624,0 тонна шакар қўйилди ва улардан 890,0 тоннаси, яъни 33,9% сотилди.\nЎтган ҳафта давомида, яъни 10 – 16 август кунлари "Ўзбекистон республика товар-хом ашё биржаси" АЖнинг савдо платформаларига 2 174,0 тонна пахта ёғи қўйилди ва улардан 1 825,0 тоннаси, яъни 83,9% сотилди. Ўтказилган савдоларда ҳар куни ўртача 96 та харидор иштирок этди.\nКўриб чиқилаётган даврда барча навли пахта ёғининг кунлик ўртача нархлари маҳсулотнинг бир тоннаси учун 13 672,0 минг сўмдан 12 668,2 минг сўмгача, яъни 7,3% га камайди. Ҳафта якунларига кўра 1-навли пахта ёғининг ҳафталик котировкаси 4,3% га ўсиб, маҳсулотни бир тоннаси учун 10 900,0 минг сўмни ташкил этди.\nҲафта давомида биржа савдоларига 2 624,0 тонна шакар қўйилди ва улардан 890,0 тоннаси, яъни 33,9% сотилди.\nКўриб чиқилаётган даврда шакарнинг барча категорияси бўйича шаклланган кунлик ўртача нархлар маҳсулотнинг бир тоннаси учун 5 855,2 минг сўмдан 5 852,7 минг сўмгача пасайди. Ўтказилган биржа савдолари натижасида шакарнинг 3-категорияси бўйича шаклланган ўртача ҳафталик нархи аввалги ҳафтага нисбатан деярли ўзгармади ва маҳсулотни бир тоннаси учун 5 846,4 минг сўмни ташкил қилди.


Европа гуруҳи (ENSREG) Островецдаги янги Белоруссия атом станциясининг дастлабки экспертлар ҳисоботини тасдиқлади – Telegraph\nЕвропа гуруҳи (ENSREG) Островецдаги янги Белоруссия атом станциясининг дастлабки экспертлар ҳисоботини тасдиқлади\nЯдро хавфсизлигини тартибга солувчи Европа гуруҳи (ENSREG) Островецдаги янги Белоруссия атом станциясининг дастлабки экспертлар ҳисоботини тасдиқлади. Бу ҳисобот консенсус асосида (2021 йил 3 март куни) ENSREG техник экспертларининг 9 ва10 февралда объектга қилган ташрифларидан сўнг қабул қилинди.\nДастлабки ҳисоботда Белоруссия томонидан экспертлар гуруҳининг баҳолашида устувор деб қўйилган 2018 йил ENSREGнинг стресс-тест тўғрисидаги ҳисоботларидаги тавсиялар ва 7 та савол асосида амалга оширилган чора-тадбирлар атрофлича кўриб чиқилади. Дастлабки ҳисоботда, тақдим этилган ҳисоботдан ва объектларга ташриф буюриш натижасида 7 та устувор саволларга тегишли бўлган барча тавсияларга амал қилингани тўғрисида ҳулосага келинмоқда.\nУшбу ҳисоботни қабул қилиш жорий экспертлар баҳолашининг биринчи босқичини якунлайди. Иккинчи фаза эса бошқа тавсияларни қамраб олади ва пандемия билан боғлиқ ҳолатлар ўз изига тушиши билан яна бир бора ENSREG экспертларининг АЭСга ташрифини ўз ичига олади.\nЭкспертларнинг энг сўнгги ҳулосаси қолган тавсияларнинг тўлиқ амалга оширилгани ва уларга амал қилинганлигига қараб тугатилади ва эълон қилинади.\nЕвропа иттифоқнинг стресс-тестлари услуби 2011 йил Фукусимада содир бўлган ҳалокатдан сўнг ишлаб чиқилган. Беларуссия бу жараёнга ўз ихтиёрига кўра иштирок этмоқда.\nКомиссия Беларусия билан АЭСни ишга тушириш ва уни ишга тушириш жараёнида хавфсизликни юқори даражада таъминлаш мақсадида ўзаро алоқаларни давом эттиради.\nЕвропа Иттифоқи ва қўшни мамлакатларда ядро қурилмаларининг хавфсизлиги Европа комиссияси ва ЕИ ядро хавфсизлиги бўйича миллий идоралари учун энг устувор вазифалардан бири ҳисобланади.\nИнглиз тилидан таржима қилинди. Мақола билан қуйидаги ҳавола орқали таниши мумкин. h


Гепагард П – medu.uz – Дорилар ҳақида маълумотлар ўзбек тилида\nHome Йўриқномалар Гепагард П\nПрепаратнинг савдо номи: Гепагард П\nТаъсир этувчи модда (ХПН): L-орнитин-L-аспартат, панкреатин\nДори шакли: ичакда эрувчан қобиқ билан қопланган таблетка\nфаол модда: L-орнитин-L-аспартат – 150 мг, панкреатин – 100 мг;\nёрдамчи моддалар: микрокристалл целлюлоза, PVPK-90, натрий кроскармеллоза, динатрий ЭДТА, натрий метабисульфити, коллоид кремний диоксиди, магний стеарати, инстакоат (ICMS-344), инстакоат (IC4-EN-001), темир III-оксиди, темир II, III оксиди.\nТаърифи: жигарранг рангли, думалоқ, икки ёқлама қавариқ, ичакда эрувчан қобиқ билан қопланган таблеткалар.\nL-орнитин: L-орнитин Гепагард П препаратининг таъсир этувчи моддаси бўлиб, мочевинани ҳосил бўлиш циклига таъсир қилади. L-орнитин орнитин карбомоилтрансфераза ва карбомоилфосфатсинтетазанинг активатори сифатида, шунингдек мочевина синтези учун субстрат сифатида таъсир қилади. Орнитин циклида мочевина ҳосил бўлишини (аммиакдан мочевина ҳосил бўлиш реакциясини) рағбатлантиради, шу билан қон оқимидан аммиакни бартараф қилади.\nL-аспартат: L-аспартат ҳам Гепагард П препаратининг таъсир этувчи моддаси бўлиб, уч карбон кислоталари циклига таъсир қилади. L-аспартат жигарни ўткир ва сурункали касалликларида шикастланиши мумкин бўлган вена қон томирлари атрофидаги гепатоцитларда глутамин синтезини рағбатлантиради. Шу билан шикастланган ҳужайралар фаоллашиб, янги гепатоцитларни генерациясини рағбатлантиради.\nОрнитинни ҳам, аспартатни ҳам ярим чиқарилиш даври қисқа – 0,3-0,4 соатни ташкил этади. Жигарда метаболизмга учрайди, аминогуруҳи аммиакка айланади ва карбонат ангидрид гази билан бирга мочевинани ҳосил қилади ва сийдик ҳамда ахлат билан чиқарилади. Аспартатнинг аҳамиятсиз қисми сийдик билан ўзгармаган ҳолда чиқарилади.\nГипераммониемияда қўлланади, жигарни, жигар циррози, стеатози, гепатит каби ўткир ва сурункали касалликларини натижаси ҳисобланади, айниқса онгни бузилиши (кома олди ҳолати) ёки неврологик асоратлар (жигар энцефалопатияси) ни даволаш учун қўлланади.\nL-орнитин-L-аспартат жигарда юз берадиган метаболик жараёнларга таъсир кўрсатади. Аммиакдан мочевинани ҳосил бўлиш реакциясини рағбатлантирганлиги сабабли детоксикация самарасини кучайтиради.\n1-2 таблеткадан кунига 3 марта 3 ой давомида қабул қилинади.\nҚўллаш давомийлиги касалликни даволаш курсига боғлиқ.\nКам ҳолларда кўнгил айниши, қусиш каби меъда-ичак йўллари фаолиятини бузилиши кузатилиши мумкин, улар даволашни тўхтатишга сабаб бўлмайди, препаратнинг дозаси камайтирилганида ўз-ўзидан ўтиб кетади. Аллергик реакциялар бўлиши мумкин.\nБаъзи буйрак касалликларида (қон зардобида креатининнинг концентрацияси 3 г /100 мл дан юқори бўлганида) қўллаш мумкин эмас.\n8 ёшгача бўлган болаларга қўллаш мумкин эмас.\nДори воситалари билан ўзаро таъсири бўйича текширишлар ўтказилмаган.\nПрепарат юқори дозаларда юборилганида қон плазмаси ва сийдикда мочевинанинг даражасини назорат қилиш керак.\nЖигар фаолияти аҳамиятли даражада бузилганида, кўнгил айниши ва қусишни олдини олиш мақсадида инфузия тезлигини пациентнинг индивидуал ҳолатига мувофиқ равишда бошқариш керак.\nГепагард П препарати юқори дозаларда юборилганида қон зардоби ва сийдикда мочевинанинг даражасини назорат қилиш керак.\nҲомиладорлик даврида препаратни қўллаш юзасидан маълумотлар йўқ, шунинг учун бу даврида препаратни қўллашдан сақланиш керак.\nБироқ агар препарат билан даволаш ҳаётий кўрсатмаларга кўра зарур деб топилса, ҳавф / фойда нисбатини диққат билан кўриб чиқиш керак.\nПрепаратни кўкрак сутига ўтиши номаълум, шунинг учун эмизиш даврида препаратни қўллашдан сақланиш керак.\nКасаллик оқибатида препарат билан даволаш вақтида автотранспортни бошқариш ёки бошқа механизмлар билан ишлаш қобилияти ёмонлашиши мумкин, шунинг учун даволаниш вақтида бундай фаолият турларини бажаришдан сақланиш керак.\nҲозирги вақтгача препаратнинг дозаси ошириб юборилиши натижасида интоксикация белгилари аниқланмаган. Дозаси ошириб юборилганида симптоматик даволаш ўтказиш тавсия этилади.


Энг муҳимини унитмасликка ёрдам берувчи, керакли маълумотларни информацион шовқиндан фарқлашга ёрдам берувчи оддий маслаҳат, бунинг натижасида эса – тўғри қарор қабул қилиш ва муҳим маълумотларни тўғри жойлаштириб олишни ўрганасиз.\nБу маслаҳат 19 – асрда туғилган одам томонидан, ўзининг неварасига берилган. Бу невара ҳозир – ўзининг соҳасида жуда машҳур одам, сиёсатчилар орасида ҳам бир ҳил ҳурматга сазовор одам. Шунинг учун бу одамга ишонса бўлади.\nАгар дунёда омаднинг асосий усули бўлса, унда бу ўша.\nМенинг танишим ўша пайтлар юқори синфга энди ўтган эди, ва ўшанда унинг бобоси уни чеккага тортиб, унга қуйидаги гапларни айтган:\nҲар бир лекция, учрашув, ҳар қандай тадбирдан кейин, бирданига 30 сония ажрат – кўп ҳам эмас ва кам ҳам эмас – энг муҳим маълумотларни ёзиб олиш учун. Агар сен шу билан чегараланган бўлсанг ҳам, бу сенга ҳаётингда ютуққа эришишга ёрдам беради.\nБола бу маслаҳатга риоя қилди. Ва ҳозиргача бунга риоя қилиб келмоқда. Кейинчалик у бу принцип билан ўзининг иккала ўғлини таништирди ва улар ҳам омадли инсонларга айланишди.\nМен ҳам бу оддий техникага риоя қилишга ҳаракат қилиб кўрдим. Ва менда нима ҳосил бўлди:\nБу фақат оддий ёзувлар олиб бориш эмас. Шунга ўхшаш конспектлар ёзиб бориш, бу конспектдан кейинчалик фойдаланиш керак эмаслигини кўрсатмайди. Тезкор 30 сониялик резюме ёзиш оддийгина айтилган гапларни ёзиш билан бир хил гап эмас. Қисқа ҳулосалар қилиб, сиз айтиб ўтилган гапларни анализ қиласиз, керакли жиҳатларни ўрнатиб оласиз ва қарорлар қабул қиласиз.\nБу осон эмас. Доимий равишда нима керак, нима керак эмас қарорини қабул қилиш чарчатиб қўяди. Бундан кўра мен ҳаммасини тушундим деб айтиш жуда осон. Бунақа 30 сониялик ишдан кечиш – сизнинг миянгиз учун мураккаб иш эмас.\nКўплаб деталлар орасидаги маълумотлар. Кўпинча сизга келувчи кўплаб маълумотлар керакли бўлмаган анча деталларга эга бўлади. Бунинг натижасида асосий нарсалар ҳақида унутиш мумкин. Шундай қилиб ҳозирги замонда кераксиз маълумотларни ажратиб ташлаш жуда муҳим бўлди.\nТезда ҳаракат қилинг! Шу вақтнинг ўзида баъзи бир деталлар керакли бўлиши мумкин. Шу сабабли биринчи имкониятда кўриб чиқишга киришиш керак. вақт ичида керакли маълумотлар сизнинг ёдингиздан чиқмаслиги учун: лекторнинг гапириш услубига этибор қилманг, бошқа ҳаёлларни ўйламанг ва бошқалар.\nЯхши эшитишни ва яхши саволлар беришни ўрганинг. Сизнинг эътибор қилиш тизимингиз ўзгаради. Сизда эшитиб ўтилган маълумотлар ҳақида ҳисобот тайёрлаш масъулияти бўлса, сизда бошқа нарсаларга чалғиш бўлмайди. Бу, ҳудди сизга бошқа кўплаб тароналар ичида сизга керакли бўлган таронани танлаб, унга кучли эътибор берган ҳолда тинглаш кабидир.\nСиз атрофдагиларга кўпроқ ёрдам берадиган бўласиз. Ҳулосалар чиқариш, бошқа одамлар нима ҳохлашмоқда ва уларга нима муҳимлигини билиш билан уларни яхшироқ тушунишга ёрдам беради. Бу эса ўз ўрнида, уларнинг муаммоларини яхшироқ ечишга ёрдам беради. Мен кўпинча катта аълоқалари бор, кўп эътиборли одамлар билан интервью қиламан. Улардан кўпчилиги учрашувдан сўнг ҳулосалар қилиш услуби шунга ўхшаш модель асосида олиб бориши мени ҳайрон қолдирди.\nҚанча узоқ бўлса – шунча осон. Ҳа, вақт ўтиши билан бу ўрганишга олиб келади, ва бу осонроқ кечади. Бундан ташқари, кейинчалик бу қизиқарлироқ ва фойдалироқ бўлади. Шу сабабли, асосийси – бошлаш!\nMadaniy hordiq, Rivojlanish foydali bilimlar\n← Ҳозироқ сотиб олишга мажбур қилувчи 25 та ибора\nYobit Birjasidan 30$ dan bonus 28 Yanvargacha Airdrop →\n2 thoughts on “Сизнинг ҳаётингизни ўзгартириши мумкин бўлан 30 сония”\nJD10041995 on\t 23.12.2019\nMenga yoqdi bu g’oya\nElyorgagarin on\t 30.06.2020\nYaxshi gʻoya ekan


Украина гривнани зиғирпоя толасидан босишни бошлади\n20:01 / 24.03.2016\nУкраина Миллий банки миллий валюта – гривна купюраларини зиғирпоя толасидан босишни бошлади, дейилмоқда Украина Миллий банки расмий хабарида. Бундай банкноталарнинг биринчи партияси Житомир вилоятининг Малина шаҳрида босиб чиқарилди.\n"Украиналик мутахассислар анчадан бери пул қоғозида пахтадан ташқари бошқа табиий ўсимлик толалари, масалан, зиғирни қўллашнинг мақсадга мувофиқлиги ҳақида фикр юритишаётган эди", деб айтди Миллий банк раҳбари ўринбосари Яков Смолий.\nУнинг айтишича, зиғирпоя толасининг табиий хусусиятлари механик мустаҳкамлиги бўйича пахтадан анча юқорироқдир, бу эса қоғознинг яхшироқ чидамлилигини таъминлайди.\nСмолийнинг таъкидлашича, банкноталарни тайёрлашда пахта ўрнига бошқа материалдан фойдаланиш ғояси оригиналдир, бироқ камёб эмас. Унинг айтишича, қоғоз пулларни тайёрлашда гуруч шираси ёки манила каноптоласи (банансимонлар оиласига мансуб ўсимликлардан олинадиган дағал қотиб қолган тола) толалари ишлатилгани ҳолатлари ҳам бўлган.\nУкраина Миллий банки зарбхонаси янги қоғозни қоғоз пулларга қўйиладиган талабларга мувофиқлигини текшириш учун синовдан ўтказмоқда.


Таълим тизими: Сўров ўтказилди, хўш, нима ўзгарди ёки нима ўзгаради? « O'zbekiston ERK Demokratik Partiyasi\nТаълим тизими: Сўров ўтказилди, хўш, нима ўзгарди ёки нима ўзгаради?\n17 May 2013 - 14:47\nЎтган ҳафда давомида Самарақанд умумтаълим мактабларида ота-оналар ўртасида сўров ўтказилди. Аноним тарзда жавоб беришга мўлжалланган анкетага мактабдаги таълим-тарбия ишларининг йўлга қўйилиши ҳамда ўқувчилардан пул йиғилиши ёки йиғилмаслиги ҳақида саволлар киритилган эди.\nСўровномада жумладан шундай саволлар киритилган эди (савол анкетада қандай ёзилган бўлса, шундайлигича келтирилмоқда):\n– мактабда металлолом, макулатура, ремонт ишлари, парда, мактаб фонди, синф фонди, фаррош, қоровул учун пул йиғилиб туриладими? Пул йиғилиб турса қанчадан ва қанча муддатда, ким томонидан йиғилади? Сиз бунга қандай қарайсиз?\n– байрамлар, битирув кечалари, “Алифбе” байрами (4-9 синф) синф раҳбари ва мактаб директорининг туғилган куни учун фарзандларингиздан пул йиғилиб туриладими?\nБу саволларни ўқиб, ота-оналар ҳайрон бўлиб ёқа ушлашди. Наҳотки, саволларда санаб ўтилган пул йиғиш ҳолатлари шунчалик сир эканки, уни халқ таълими мутасаддилари билишмаса?! Ахир, йиллар давомида ота-оналар металлолом, макулатура, ремонт ишлари учун пул тўлаб келишаётганлигидан улар бехабарми?\nНеварам ўқийдиган мактаб ўқитувчиларидан бири сўровни нега айнан шаҳар халқ таълими муассасалари фаолиятини методик таъминлаш ва ташкил этиш бўлими ўтказаётганлигини тушунмаслигини уқтирди. “Ўқитувчи ва ўқувчилардан пул йиғиш одатий ҳолга айланган. Турли комиссиялар учун пул йиғамиз. Ҳар хил тадбирлар учун пул йиғамиз. Э-ҳе, қайси бирини айтай. Буни раҳбарларимиз яхши билишади”, — таъкидлади суҳбатдошим.


«Оила — энг улуғ қадрият» республика...\n16.05.2019 16:15 0 1159\n15 май — Халқаро оила куни муносабати билан Вазирлар Маҳкамаси ҳузуридаги «Оила» илмий-амалий тадқиқот маркази Журналистлар ижодий уюшмаси ҳамда «Ўзбеккино» миллий агентлиги билан ҳамкорликда эълон қилинган «Оила — энг улуғ қадрият» республика танлови ғолиблари аниқланди.\nЭнг яхши мақола, энг яхши ижтимоий ролик, энг яхши ҳужжатли ва бадиий фильм йўналиши бўйича эълон қилинган республика танловида республикамизда ижод қилаётган журналистлар ва ижодкорлар иштирок этишди.\nТанловнинг «Энг яхши мақола» йўналиши бўйича 1-ўринга Садоқат Махсумова («Маҳалла» газетаси мухбири), 2-ўринга Мунисхон Каримова («Халқ сўзи» газетаси мухбири), 3-ўринга Наргиза Умарова («Ёшлар овози» газетаси мухбири) лойиқ деб топилди.\nТанловнинг «Энг яхши ҳужжатли ва бадиий фильм» йўналишида Умид Ҳамдамов «Иссиқ нон» фильми учун (1-ўрин), Аҳмед Унарбаев «Опа» фильми учун (2-ўрин), Самиддин Лутфуллаев «Қора зарба» фильми учун (3-ўрин) тақдирландилар.\n«Энг яхши ижтимоий роликлар» йўналиши бўйича 1-ўрин Юлдуз Усмоновага, 2-ўрин Нафосат Эркаевага, 3-ўрин Гуландом Юнусовага берилди.\nҒолиблар 15 май куни пойтахтимизнинг «Central Park» истироҳат боғида «Аҳил оилалар ташрифи» муносабати билан ташкил этилган байрам дастурида «Оила» илмий-амалий тадқиқот марказининг диплом ва қимматбаҳо совғалари билан тақдирландилар.\nтанлов Халқаро оила куни Оила — энг улуғ қадрият\nТехнология 09/01, 09:42


Байден бензин солиғини бекор қилиш ташаббуси билан чиқди\nҚўшма Штатлар бензинга солиқни бекор қилмоқчи\n22 Iyun 18:50 Жаҳон\nАҚШ БЕНЗИН ДЖО БАЙДЕН ЁҚИЛҒИ НЕФТ\nАҚШ президенти Джо Байден 22-июн, чоршанба куни Конгрессни бензин учун солиқни бекор қилишга чақирмоқчи, бу галлон учун 18,4 центни ташкил этади, деб хабар бермоқда Bloomberg манбаларга таяниб.\nЭълонни кутиб, нефт нархи пасайишни тезлаштирди.\nШундай қилиб, Лондоннинг ICE Futures биржасида Brent учун август фючерсларининг нархи бир баррел учун 110 долларгача тушиб кетди, бу аввалги сессиянинг ёпилиш нархидан 4,5 долларга (3,9% га) паст.\nНью-Йорк товар биржаси (NYMEX) электрон савдоларида август ойидаги WТИ маркали нефт фючерслари нархи бир баррел учун 104,65 долларгача пасайди, бу аввалги сессиянинг якуний қийматидан 4,87 доллар (4,45$) паст.\nШунингдек, трейдерлар Америка Нефт Институтининг АҚШдаги захиралар ҳақидаги маълумотларини, шунингдек Федерал захира раиси Джером Пауеллнинг Сенат банк қўмитасидаги нутқини кутишади. Унинг баёнотлари Америка иқтисодиёти истиқболларини баҳолаш учун муҳим.\nҚайд этилишича, нефт нархининг ўсишини тўхтатувчи асосий омиллардан бири Фед сиёсатининг кескин кескинлашуви АҚШда ретсессияга, шунингдек, нефтга бўлган талабнинг пасайишига олиб келиши билан боғлиқ қўрқувдир.\nТрамп сиёсий партия тузиш режаларидан воз кечди\nЕвропа Иттифоқи Кенгашига Франция раислик қилади


МИБ яна бир фирибгарни фош қилди | Ўзбекистон ва жахон янгиликлари\nЎзбекистон Бугун 17:32 1\nМажбурий ижро бюроси Пахтачи туман бўлимида фуқаро Н.Қиличевнинг аризаси юзасидан текшириш ўтказилди.\nМаълум бўлишича, ўтган йил декабрь ойининг бошларида туман электр таъминоти корхонаси ходими Ф.Т. ўзининг хизмат хонасида Н.Қиличевнинг яшаш уйига янги электр ҳисоблагич ўрнатиб бериш ва ўрнатилган янги электр ҳисоблагични электр таъминоти корхонасининг маълумотлар базасига киритиб бериш эвазига ундан 404 минг сўм пулларни фирибгарлик йўли билан олган.\nМажбурий ижро бюроси ва Иқтисодий жиноятчиликка қарши кураш Департаменти туман бўлими ходимлари томонидан ҳамкорликда ўтказилган тезкор тадбир натижасида Ф.Т. фуқаро Н.Қиличевдан олган пулларни қайтариб берган вақтида ушланган ва ушбу ҳолат тегишли тартибда расмийлаштирилган.\nМазкур ҳолат юзасидан Мажбурий ижро бюросининг Пахтачи туман бўлими томонидан Ф.Т.га нисбатан Ўзбекистон Республикаси Жиноят Кодексининг 168-моддаси 1-қисми билан жиноят иши қўзғатилиб, туман прокуратурасига юборилган.


АҚШ маъмурияти Трампнинг Буюк Британияга ташрифи устида ишламоқда\n07:50 / 13.06.2017\nАҚШ маъмурияти ходимлари британиялик ҳамкасблари билан АҚШ президенти Дональд Трампнинг Буюк Британияга ташрифи санасини белгилаш устида ишлашмоқда. Бу ҳақда Оқ уй матбуот котиби Шон Спайсер журналистларга маълум қилди.\n"Ҳазрати Олиялари (қиролича Елизавета II) мамлакатга келиш таклифини узайтирди ва президент буни қабул қилди. Биз сафар санасини белгилаш бўйича ишламоқчимиз. Ҳозирча ҳеч нарса белгиланмаган", деб айтди Спайсер.\nСпайсер Вашингтон ва Лондон Трампнинг Буюк Британияга сафарининг "икки томон учун ўзаро мос келувчи санасини белгилаб олмоқчилигини" маълум қилди. "Биз албатта бу санани эълон қиламиз", деб таъкидлаб ўтган Спайсер. У, шунингдек, матбуотда Трамп Буюк Британияга ташрифини британ жамоатчилиги томондан унинг ташрифига салбий муносабат билдирилиши хавотири сабабли бекор қилиши ҳақида пайдо бўлган ахборотни инкор этди. Спайсер машҳурлик хорижий сафарларда муҳим омил ҳисобланмаслигини таъкидлаб ўтди.\nБуюк Британия бош вазири Тереза Мэй Вашингтонга келиб, Трампни Буюк Британияга келишга таклиф қилганди. Мэй Оқ уйда АҚШнинг янги президенти билан учрашган илк хорижий раҳбар бўлганди.\n6 июнда Лондон мэри Содиқ Хон Трампнинг Буюк Британияга ташрифини бекор қилиш таклифини билдирганди. Бунга эса Трампнинг Хонни Лондондаги терактлардан кейин айтган сўзлари учун танқид қилгани сабаб бўлган.\nДональд Трамп Буюк Британия